2 Crónicas 16:23-31\n Jupanacarusti qhitänwa Tatitun leyipa librupampi Judá orakenquir jakenacaru yatichanipjjañapataqui. Ucatsti jupanacajj Judá chekanquiri take marcanacwa muytapjjäna jakenacaru yatichasina. Uccacamasti Judá marcaru muytatäpcäna take uca marcanacana reinonacapawa Tatitur wali ajjsarapjjäna ucatsti janiw Josafat reyimpi nuwasi munapcänti. Jan ucasti filisteonacata yakhep jakenacajj Josafat reyitaquejja churäwinacwa apanipjjäna, uqhamarac kollke impuesto pagañataqui, ucatsti árabe jakenacajj apapjjaraquïnwa pakallk waranka pakallk patacani ovejanaca, cabritonacatjja yakha ucqharaqui. Josafat reyisti juc'amp ch'amaniwa tucjjäna. Jupasti Judá orakenjja nuwasiñataquiw utanaca lurayäna, uqhamarac marcanaca, imasia utanaca lurayaraquïna. Judá orakena marcanacansti walja orakenacanïnwa. Uqhamaraquiw jupajj Jerusalén marcana jan ajjsariri soldadonacanïna, jupanacan listapasti familiata kellkatarjamasti, acanacäpjjänwa: Judá oraketjja jilïrinacan tamapan jilïripasti Adnas chachänwa, quimsa pataca waranka soldadonacani. Jupampi chicasti Johanán jilïriwa ucancaraquïna, pä pataca quimsakallko tunca waranka soldadonacani, ucatsti jupamp chicajj Zicri chachan Amasías yokaparaquiw ucancäna, jupasti amtañapatwa arsusïna Tatitur sirviña pä pataca waranka jan ajjsariri soldadonacampi. Benjamín toketsti Eliada chachänwa, jupasti jan ajjsariri nuwasiri chachänwa, pä pataca waranka jakenacampïnwa flecht'aña arconacampi, escudonacampi armatcama,\nTatitur k'ochupjjam, Tatitur yupaychapjjam, jupaw llaquitarojj ñankha jakenacan amparapatjja khespiyi.\nDiosay, jach'añchapjjsmawa, yuspagar churapjjsma, sutim aytasipjjta, muspharcañ luräwinacam k'ochupjjta.\n “Nayätwa juman Tatitu Diosamajja, nayaw Egiptotjja apsunsma cawqhantejj sirviñampi t'akhesiscayäta ucqhatjja. “Janiw jumajja nayat sipana yakha diosanacjja uscusïtati. “Janiw cuna casta uñtan diosanacsa lurasïtati, ni alajjpachancqui ucanacar uñtatsa, ni aca orakenjja cunanacatejj utjqui ucanacar uñtatsa, uqhamarac kota mankha orakenquirir uñtatsa. Janiwa uca diosanac nayrakatan alt'asïtati, janiraquiw yupaychätasa, naya sapaquïtwa jumana Tatitu Diosamajja, janiw muncti yakhanacampïpjjañama, nayaraquiwa mutuyaracta awquinacan juchanacapatsa, uqhamarac cunapachatejj nayar uñisipquitu ucqhajja wawanacarusa, allchhinacarusa, allchhinacan wawanacaparusa. Ucampis nayajj qhuyapt'aytwa waranka wawanacapan wawanacaparu, qhitinacatejj munapquitu, uqhamarac camachi arunacajjarus phokhapqui ucanacarojja.\n Jesusasti saraquïnwa: —Warmi, ac siscsma ucajj chekawa, jan aca kollur ni Jerusalenar sarasin Diosar yupaychaña horasajj niyaw purinini. Jumanac samaritanonacajj yupaychapjjtaw jan yatisina, ucampis nanacajj yatipjjtwa yupaychatanacajj-jja; khespiyasiñasti judionacatwa juti. Ucampis horasajj puriniwa, anchhichhawa, Awquiru chekpach yupaychirinacajj Ajayun, uqhamarac cheka cancañampin yupaychapjjani. Awquejj uqhamwa yupaychayasiñ muni. Diosajj Ajayuwa, qhitinacatejj jupar yupaychapqui ucanacajja Ajayuna, uqhamarac cheka cancañampina yupaychapjjañapawa.\n ¡Tatitojj reyiwa! Reyi konuñapajj angelanacjjar utt'atawa. Marcanacajj qhathatipjjpan, takpach orakes onjjtaracpan. Tatitojj Sión kollun ch'amaniwa, takpach marcanacjjar kont'atawa. Ajjsarcañ sutipajj jach'añchatäpan: ¡Tatitojj Kollanawa! Jumajj ch'aman reyïtawa; asqui cancañar munasirïtawa; jumaw chekap sarnakañ uñstaytajja. Jumaw Jacobon wawanacaparojj sum uñjtajja, chekaparuw tariptajja, chekaparuw t'akaractajja. Tatit Diosasar jach'añchapjjam, cayunacap nayrakatar quillt'asipjjam: ¡Tatitojj Kollanawa! Moisesamp Aaronampejj sacerdotenacap taypin aytatawa, Samuelojj sutip jach'añchirinac taypin aytatawa, jupanacajj Tatituruw art'asipjjäna, jupasti mayisitanacaparojj ist'änwa. Tatitojj kenay taypitpach jupanacarojj parläna, jupanacasti arsutanacap phokhapjjäna, camächit aru catokapjjaraquïna. Tatay, Diosajjay, jupanacarojj ist'äyätawa, jupanacataquejj juchat pampachir Diosäyätawa, ñankha luratanacapat t'akhesiyir Diosaraquïyätawa. Tatit Diosasar jach'añchapjjam, kollan kollup nayrakatar konkort'asipjjam: ¡Tatit Diosasajj Kollanawa!\n Uca pusi jacasquirinacasti sapa maynis sojjta chhekhancamänwa, patatsa mankhatsa nayranacamp phoksuta. Arumay ururaquiw jan samaras sapjjäna: “¡Kollana, kollana, kollana, Take ch'amani Dios Tata. Jupajj utjascapunïnwa, utjascaquiwa, jichhas utjascaquiniwa!” Sapa cuti uca pusi jacasquirinacajj, qhititejj tronon kont'atäqui, uqhamarac wiñayataquis jacasqui ucar yupaychapqui, yuspagarapcaraqui ucqhajja, uca pä tunca pusini jilïrinacajj jupa nayrakataruw quillt'asipjjäna, ucat yupaychapjjaraquïna qhititejj wiñayan wiñayapataqui jacasqui ucaru. Coronanacapsti jupa nayrakataruw asakasipjjäna, sapjjaraquïnwa: “Tata, nanacan Diosajja, jumajj asquïtawa jach'añchäwi, gloria, uqhamarac munañanïña catokañataquejja. Jumaw take cuns ina ch'usat lurtajja, munañamataracwa take cunas jacascaraqui, juman uscutaraquiwa.”\n Diosan wawanacapa, Tatitur yupaychapjjam, khapak cancañaparusa, ch'amaparus jach'añchapjjam, Tatitun khapak sutip jach'ar aptapjjam, kollan utapan Tatitur yupaychapjjam. Tatitun arupajj lamar kotan ist'asi, khapak cancañan Diosajj khojjokeyiwa; Tatitojj jach'a lamar kotjjan ist'asiyi. Tatitun arupajj wali ch'amaniwa, Tatitun arupajj muspharcayawa. Tatitun arupajj cedro kokanac tincsuyi, Tatitojj Líbano orakenquir cedro kokanac jiq'inucu. Líbano kollunacarojj toronacarjamaw t'isctayi, Sirión kollunacarusti vaca kallurjamaw thoktayaraqui. Tatitun arupajj take tokeruw nina lawrayi; Tatitun arupajj wasararuw qhathatiyi, Tatituw Cades wasararojj qhathatiyaraqui. Tatitun arupajj encina kokanac qhiwiliyi, ch'uminacsti jan kokan tucusiyaraqui. Kollan utapan takeniw jupar jach'añchapjje. Tatituw jallurojj apnake, jupaw wiñay reyjamajj kont'asi. Tatituw marcaparojj ch'am churi, jupaw marcaparojj sumancañ churi.\n Ucampis cawquïr marctejj Diosajj churquistu ucajj janiw onjjtcaspati. Ucat jichhajj yuspagarañäni, take amuyusampi yupaychañäni uqhamarac take ajjsart'añampi, ucaw Diosarojj cusisiyi. Diosasajj mä ninjama naqhantiriwa.\n Ucatsti levita chachanacajj Jesúa, Cadmiel, Binuy, Hasabnías, Serebías, Hodías, Sebanías, uqhamarac Petaías ucanacajj sapjjänwa: —Sartasipjjam, ucatsti wiñayan wiñayapatac jaquir Tatit Diosamaru yupaychapjjam. ¡Tatitusti bendicitäpan, uqhamaraqui jach'a kollan sutipasa jach'añchatäpan! —sasa. Ucatjja Esdrasajj saraquïnwa: “Jumaquïtawa Tatitojja, uqhamarac janiw yakha Diosajj utjquiti. Jumaraquiw alajjpachsa lurtajja, uqhamarac alajjpachata juc'amp altoncqui ucsa, ucatsti take warawaranacsa; jumaraquiw oraksa lurtajja take cunatejj ucan utjqui ucanacamppachsa, jach'a kotanacsa, uqhamarac cunatejj ucan utjqui take ucanacsa. Jumaw take cunanacarus jacaña churtajja. Ucataracwa alajjpachanquir angelanacas jumar yupaychapjjtamjja.\n Tatay, jumaw takpach marcanac utjaytajja, jupanacasti nayrakatamaruw jutapjjani, jumar yupaychiri, sutimar jach'añchiri. Jumajj wali jach'a ch'amanïtawa, muspharcañanac lurtajja, juma sapaquiw Diosätajja.\n Janiraqui armasipjjamti jumanacampi suma parlt'äwiru mantatajja, janirac yakha diosanacarus yupaychapjjamti, jan ucasti naya Tatit Diosamaruqui yupaychapjjeta, nayasti ucatjja uñisirinacaman amparapatjja khespiyapjjämawa” sasa.\n Tatitur cusisiñamp k'ochupjjam, takpach orakenquirinaca, cusisit chuymamp Tatitur loktapjjam, jallallt'asis nayrakatapar mantapjjam. Amtasipjjam, Tatitojj Diosawa: jupaw irnokestu, jiwasanacasti jupancapjjtanwa, jupan marcapäpjjtanwa, ovej tamapäpjjaractanwa. Puncunacapar jac'achasipjjam, kollan utapar mantapjjam, yuspagar churapjjam, sutip jach'añchapjjaraquim. Tatitojj munasiñaniwa, qhuyapayasiñapajj wiñayawa, cheka cancañapasti jan tucusquiriwa.\n Waynanacasti sapjjaraquïnwa —janiw nanacanjja cuna lurañas aca marcan utjquiti —sasa. —Nanacan Dios Awquejjasti, qhitirutejj nanacajj yupaychapjjta ucasti nanacarojj uca akquiri ninatsa apsusinipcaquitaspawa, uqhamaraqui take jan walinacatejj lurasqui ucanacatsa khespiyapjjaraquitaniwa. Janis khespiyapquitani ucasa, juma, jach'a reyejj, yatiñamawa, janipuniw nanacajj uca korit lurata diosa nayrakatarojj quillt'asisina yupaychapquiristti —sasa.


Hechos 19 - Holy Bible [Aymara Bible 1997] - (Hec 19)\nApolosan Corinto marcancañapcamasti, Pablojj kollu tokenac pasasinwa Éfeso marcar puri. Ucansti mä kawkha iyawsirinacaruw jicjjataraquïna.\nUcatsti jupanacarojj jisct'änwa: —Tatitur iyawsapcta ucqhajja ¿jumanacajj Kollan Ajayjja catokapjjtati? —sasa. Jupanacasti sapjjänwa: —Janiw ist'apjjerïcti Kollan Ajayun utjatapsa —sasa.\nPablosti ucjjarojj jupanacarojj jisct'araquïnwa: —¿Cuna cast bautismrac uqhamasti catokapjjtasti? —sasa. Jupanacasti sapjjaraquïnwa: —Juanan bautismopacwa catokapjjta —sasa.\nPablosti sänwa: —Juanajj jakenacarojj bautisänwa juchanacapat arrepientisipjjatapata. Jupanacarusti saraquïnwa: ‘Nayan khepajj mayniw jutani, ucaruw iyawsapjjäta.’ Ucasti Cristo Jesusawa —sasa.\nUc ist'asinsti, Tatit Jesusan sutiparuw bautisasjjapjjäna.\nJupanacasti niya tunca payan chachanacjamänwa.\nUcampis yakhepanacajj chuymanacap kalarayasisinjja, janiw iyawsañ munapcänti, jan ucasti jakenacan nayrakatapanjja evangelio contraw jan walinac parlapjjäna. Uqham uñjasinwa Pablojj jupanacatjja jithektawayjje. Iyawsirinacarusti jupamp chicwa irpjjaraqui. Ucatsti sapüruraquiw Pablojj Tirano jaken utapan Diosan arunacap parläna.\nJupasti ucanjja pä maraw uqham parläna. Uqhamatwa take Asia token jaquirinacajj Tatit Jesusan arunacap ist'apjjäna, judionacasa jan judiöpqui ucanacasa.\nDiosasti Pablo tokew jach'a milagronac luräna.\nJakenacasti Pablon pañuelopsa isinacapsa usutanacan ucaruw apapjjäna. Usutanacasti uqhamatwa waliptjjapjjäna. Uqhamaraquiw ñankha ajayunacas jupanacatjj mistjjaraquïna.\nUcampis yakhep judionacaw utjäna, marcat marca sariri. Ucanacasti ñankha ajayunacwa jakenacat alissupjjerïna. Jupanacasti Tatit Jesusan sutip aytasisaw ñankha ajayunacar alissuñ munapjjäna, aqham sasa —“¡Qhitittï Pablojj parlqui uca Jesusan sutiparuw sapjjsma: Mistupjjam!” sasa.\nSacerdotenac taypinsti mä jilïriw utjäna, Esceva sata. Uca chachasti pakallk yokanacanïnwa, ucanacaw uqham lurapjjäna.\nUcampis ñankha ajayojj jupanacarojj sänwa: “Nayajj Jesusarojj uñt'twa, uqhamarac Pablorusa. Jumanacasti ¿qhitïpjjaractasti?” sasa.\nUqham sasaw ñankha ajayun mantat chachajj jupanacar thokcatäna, ucatsti wali ch'amampiw jupanacarojj nuwanokäna. Uqham nuwjatasti, sinti usuchjataraquiw jupanacajj k'alalpach uca jaken utapatjja jaltjjapjjäna.\nÉfeso marcanquirinacasti takeniw ucjja yatipjjäna, judionacas jan judiöpquis ucanacasa, ucat jupanacajj wal ajjsarapjjäna. Uqhamatwa Tatitun sutipajj wali jach'achatänjja.\nWalja iyawsirinacaraquiw jutasin take jan wali luratanacap arsusipjjäna.\nQhitinacatejj laykäpcäna ucanacajja libronacap apanisinwa takenin nayrakatapan ninar phichantapjje. Uca libronacasti wali jila alanïnwa. Jakenacajj sapjjänwa: “Alapajj mä pheska tunc warank kollkjamäpachaw” sasa.\nUqhamatwa Tatitun arunacapajj juc'ampi parlatäna, ch'amamp uñacht'ayasa.\nUcanac khepatsti Pablojj Macedonia, Acaya tokenaca uñjt'aniñwa amtäna, ucatsti Jerusalenar sarjjañataquiraquiw jupajj säna: “Jerusalenar sarjjatatsti, Roma marcar sarañajjaraquiwa” sasa.\nJupasti pani yanapt'irinacaparuw nayrakat Macedonia marcarojj qhitäna, ucanacasti Timoteompi, Erastompïnwa. Pablosti mä kawkha urunacampiw Asian kheparäna.\nUcürunacansti mä ch'ajjwaw utjäna, Tatitun thaquipjjata.\nMä chachaw utjäna, Demetrio sutini. Jupasti kollketa jisc'a templonac lurirïna, Diana diosan templopar uñtata. Uqham lurasinsti jupamp chic irnakerinacarojj wal kollkenchäna. Uca Demetriopï uca ch'ajjwanac utjañapataquejj juchanïnjja.\nJupasti take jupamp chic irnakerinacaruw jawsthapiyi, uqhamarac yakha jupanacjam luririnacamp cuna. Jupanacarusti saraquïnwa: —Tatanaca, jiwasajj aca luratasampejjay sum jacasipjjstanjja.\nJichhasti jumanacajj uñjapjjtawa, ist'apjjaractawa cunjämtï aca Pablo jakejj sarnakasqui: ‘Jaken lurat diosanacajj janiw cheka Diosäquiti’ sasa ucjja. Uqham sasaw jupajj walja jakenacarojj mayjt'ayäna, uca pachpa Éfeso marcansa, uqhamarac niya takpach Asia tokenquirinacarusa.\nUcasti janiw walïquiti. Uqhamatjja aljasiñanacasaw aynacht'aspa. Uca pachparaquiw Diana diosan jach'a cancañapajj jan yäkatäjjaraquispati. Jichhacamajj juparojj take Asianquirinacasa uqhamarac orakpachansa yupaychasipquiwa —sasa.\nUc ist'asinsti jakenacajj wal colerasipjjäna. Ucatsti jach'atwa art'apjjäna. “¡Jacpan Diana, Efesonquirinacan diosapajj jach'awa sasa!.”\nUqhamatwa marcpachan mayjt'asiñajj utjäna. Ucatsti Gayompiru, Aristarcompiruw catuntapjjäna. Ucanacajj Macedonianquir chachanacänwa. Jupanacasti Pablomp chicaw jutapjjaraquïna. Jakenacasti jupanacar catuntasinjja katatipjjewa marcan tantachasïwi utapcama.\nPablosti uc yatisinjja, marcanquir jakenacamp parliriw utarojj mantañ munaraquïna, ucampis iyawsirinacajj juparojj jan mantañapataquiw jarc'apjjäna.\nUqhamaraquiw Asianquir yakhep autoridadanacajj juparojj ewjjt'awayapjje: “Janiw waquisquiti uca tantachasïwir sarañamajja” sasa. Uca autoridadanacajj Pablon amigonacapänwa.\nUcchañcamasti uca tantachasïwinjja jakenacajj wal ch'ajjwapjjäna. Mayninacajj mayjwa arsupjjäna, yakhanacasti yakharac arsupjjaraquïna. Jil pach jakesti janiw cunatac aywthapitapsa yatipcaraquïnti.\nJudionacajj Alejandro sutin chacharuw nayräjjar nucsupjje. Jupasti ampar aytasaw jakenacar amuct'ayañ munäna, jupanacar arjjatañataqui takenin nayrakatapana.\nJakenacasti jupan judiötap yatisinjja, juc'ampiw arnakapjjäna: “¡Jacpan Diana, Efesonquirinacan diosapa!” sasajj niya pä horjamaw arnakasipjjäna.\nTakeniw ac yatipjjejja. Uqhamasti jan juc'amp colerasipjjamti. Janirac cuns lurapjjamti, jan sum yatjjatcasinjja.\nIrpanipctas uca jakenacasti janiw qhitirus cuna ñankhsa lurapquiti. Janiraquiw jumanacan Diana diosamatsa jan wal parlapcaraquiti.\nUcampis Demetrion cuna quejapas utjchejja, uqhamarac qhitinacatejj jupamp chic irnakapquis ucanacansa, uca queja uñjañataquejj juesanacaw utji. Uca autoridadanacaruw jupanacajj quejasipjjañapa, uqhamat sapa maynis arsusipjjañapataqui.\nJumanacan amtäwinacamatejj yakhäscchejja, yakha suma tantachäwinwa ucajj suma amuyt'atäñapajja.\nJichhajj niyaquitejj aqham ch'ajjwancstanjja, janiw walt'csnati. Juchañchistaspaw jilïrinac contras sayt'csnas uqhama. Jupanacatejj jisct'istaspa ucapachajja, janiw cun saña puedcsnati” sasa.\nTake acanac arsutatsti, jupajj uca tantachäwjja tuct'ayjjänwa.


Hechos 1 - Holy Bible [Aymara Bible 1997] - (Hec 1)\nMunat Teófilo, nayrakat kellkatajjanjja, parläyätwa cuntï Jesusajj kalltatpach lurawaycäna, uqhamarac yatichawaycänsa ucanacata,\ncunürutï alajjpachar catokatäjjänjja ucürcama, take ucanacjjata. Jesusajj janïra alajjpachar maqhatcasinjja, apostolonacaparuw ajllisïna. Ucatsti Kollan Ajayu tokeraquiw ewjjawayäna cuntejj lurapjjañapäcäna ucjjata.\nJesusajj jiwatat jactasinjja, jupa quicpaw uca pusi tunca urunjja walja cuti apostolonacaparojj uñstäna. Uqhamatwa Jesusajj jupanacarojj uñacht'ayasïna chekpachapuni jactjjatapata. Uqhamaraquiw Diosan reinopjjat parlawayäna.\nCunapachatejj Jesusajj apostolonacapampïscäna ucqhajja, jupanacarojj ewjjt'awayänwa: —Jerusalenat jan cawquirus sarapjjamti, jan ucasti suyt'apjjam Awquejjan arsutapa phokhasiñapcama, cunjämtejj nayajj jumanacarojj sapcäyäsma uqhamarjama.\nChekpachansa Juanajj umampiw bautisänjja, ucatsipana jumanacajj mä kawkha urutjja Kollan Ajayumpiw bautisatäpjjäta —sasa.\nJesusampïcasajja, apostolonacapajj juparojj jisct'apjjänwa: —Tata, ¿jichhati Israel marcarojj gobiernop wasitat churjjäta? —sasa.\nUcampis Kollan Ajayuw jumanacjjar jutani, ucatjja ch'am catokapjjäta. Jumanacasti nayat khanañchapjjetäta Jerusalén marcana, Judeana, Samariana, take aca orakpachana.\nUcanac arsuwayatatjja, Jesusajj apostolonacapan uñjcataw alajjpachar aptatäjjäna. Ucatsti mä kenayaw Jesusarojj muyuntasa jupanacan nayranacapatjj chhaktayawayjjäna.\nJesusar uqham alajjpachar maqhatquir uñtatäsipquïpansti, pä chachaw jank'o isin ist'at jupanac taypin uñstäna.\nUca chachanacasti Jesusan apostolonacaparojj sänwa: —Galileanquir jakenaca, ¿cunats alajjpachar uñch'uquisipcta? Cunjämtejj jumanac taypit Jesusar alajjpachar maqhatquir uñjapctajja, uqhamaraquiw jupajj wasitat cutt'anini —sasa.\nUcanac pasjjepansti, Olivos sat kollutjja Jerusalenaruw cutt'jjapjjäna. Uca kollusti Jerusalenatjj jac'ancaquiwa, mä chica tupun chicataparjama.\nMarcar purisinjja, maqhatapjjänwa cawqui altos utantejj korpachatäpcän ucaru. Ucanacasti acanacawa: Pedro, Jacobo, Juan, Andrés, Felipe, Tomás, Bartolomé, Mateo, Alfeon Jacobo yokapa, Simón (Cananista sat partidonquiri), uqhamarac Jacobon Judas jilapa, yakhanacampi cuna.\nJupanacasti mayaquiw tantachasipjjerïna, Tatitut oracionan mayisiñataqui. Ucancaraquïnwa Jesusan jilanacapajja, María taycapasa, yakha warminacampi cuna.\nUcürunacansti patac pä tuncanjam jilatanacaw tantacht'asipjjäna. Ucatsti Pedrojj jupanac taypin sayt'asisinwa säna:\n“Jilatanaca, waquisipuniw Kellkatanacan phokhasiñapajja, cunjämtï Kollan Ajayojj David toke Judasjjat parlcäna, qhititï Jesusar catuntayañataqui jakenacar irpcänjja ucjjata.\nUca Judasasti jiwasanacat maynïriraquïnwa. Jupasti jiwasanac chicaraquiw Diosatac irnakäna.\nJupasti ñankha luratapatjja kollke catokäna. Uca kollkempisti mä orak aläna. Ucatsti jupajj jaychcatasisaw p'eket cayuni jalaktasajja, puracas phallata uñjasïna, jiphillanacas allstata.\nUcsti take Jerusalenanquir jakenacaw yatipjje. Ucatwa uca orakejj jupanacan arunacapanjja Acéldama sata sutichatäna. Aca arusti ‘Wila wartat orake’ sañ muni.\nSalmo libronjja aqham kellkataraquiwa: ‘Utjäwipajja ch'usar tucpan. Janirac qhitis uca utan jacpati.’ Saraquiwa: ‘Ucatsti yakharac lurañapjja lurpan’ sasa.\n“Jiwasanacamp chica Tatit Jesusar arquirinacasti utjiwa.\nUca chachanacasti Juanajj bautiscäna uca urutwa arcapjje, cunürutï Jesusajj alajjpachar maqhatcäna ucürcama. Jupanacatsti maynejj ajllitäñapaw jiwasanacamp chica Jesusan jacatatäwipat khanañchañapataqui.”\nUcatsti paniniruw uñtapjjäna ajlliñataqui, Barsabás sutini Josearu, uqhamarac Matiasampiru. (Uca Barsabás chachasti Justo sat yakha sutiniraquïnwa.)\nAqham sasaraquiw, oración lurapjjäna: “Tata, juma sapaquiw takenin chuymapa uñt'tajja. Uñacht'ayapjjetay cawquïrirus jumajj aca paninitjja ajlltajja,\njupajj Judasan lurañanacap catuñapataqui. Judasasti jucha luratap laycuw jiwañar puri, ucatsti cawqharutï sarañapäqui ucqharuraquiw sarjje.”\nOración tucuyjjasinsti, suertenacwa jaktapjjäna uca panita ajllitäñapataqui. Suertesti Matiasaruw wact'äna, jupampisti tunca payanpachäjjänwa.


Global Voices Aymarata » Peshawar, Pakistán markan kawkhantï 132 wawar jiwayapkän mä machaq yatiqañ utaw ch’ujtaw sarantayaski · Global Voices Aymarata » Print\nJaqukipäw uñt'ayata/apkatata 11 Willka kuti phaxsi 2015 1:23 GMT 1\t · Qillqiri Anushe Noor Faheem. (es) ukan jaqukipiri\tGabriela García Calderón Orbe, Chambi Choquemisa\nCategoria-naka: Asia del Sur, Pakistán, Citizen Media, Desarrollo, Educación, Women & Gender\nTalibán markax Peshawar markan mä ejército yatiqañ utax utjki ukar aynacht'aykana , 2014 marana, 148 jaqiw jiwana, 132 wawarakiw uka taypinkäna, ukham utjatapatax awkinakapax jisk'a wawanakapar khitañx asxarxapxanwa.\nUkampirus yatiqañ utanakax luräwinakapamp sarantxapxiwa,  mäphaxsi arch'ukiwinakata. Jichhax mä yatiqañ utaw uñt'ayaski.\nJan ukhamakipansti, mä phaxsit yatiqañ utanakax luräwinakapar sarxatxapxäna, asxarañanak axasa. jichhax, mä jatiqañ utaw esperanza uka t’aqhisiw taypin jalutataski. Colegio de Peshawar por la Paz  ukax 6 uru llamayu paxsina 2015 marana ch’allt’ataxäna, religionakan suma sarnaqäwi, jisk’a imillanakatak yatichäwi ukhamarak maynikiñatak uka amtaw sartayaña utji. Activista australiano de justicia social Francis Venturan utt’ayatawa, khä Organización Juvenil de Peshawar  uka yanapt’awimpi. q’alpach comunidades religiosas jaqinakaw irnaqapxi mä pachp wiphal chuymani:\nJichhürux maynikjam yatiqt’as, arumanthix armoniamp sart’ayasa.\nAka video khä canal de YouTube uksachiqan uñt’ayatawa:\nVentura, Maryum Daniyal ukhmarak Aleina Ali Shah, jupanakax uka proyecto irnaqapxi, Global Voices ukax amtawinakapxat jikxatawinakxat ukhamarak yatiqañ utan sarnaqt’atanakxat jupanakamp aruskipt’äna.\nGlobal Voices (GV): jallu qallta paxsin 2014 maran traumáticos acontecimientos utjkän ukjat, ¿mä yatiqañ uta irptiri, religiones, ukhamarak jisk’a imillanakatak yatichäwi ukham yatiqañ ut qalltañax ch’amanti?\nFrancis Ventura (FV): ): ejercitonkiri jan payllas yatiqañ utan jiwayasiwi utjkan ukahax q’alpach uraq pacharuw chuyma ch’allxtayi. Mä wali uñt’ata chijiwa kunakitix walja waynanakaw Peshawar markanx estrés ukampiw t’aqhisisipkaki. ukhamat aka j’ach’a sinti asxarayawi contextona – juk’ampirus khä ejercitun jan payllas yatiqañ utar jan waltayki ukxat ch’amacht’asiwa ukhamarak khä movimiento de paz waynanakan p’iqinchata, firmementepxtwa uraqinkir jaqinakapchikt’ata. llanqhachaw chhaqtayañatakix sartasipkakipunijawa, kunalaykutix kawkha uraq pachanaskpas mä wawatix khä willullu ukats ch’axwats t’aqhisi, ukjax q’alpach uraqinkir jaqinakax pisi ch’amaniw uñjasi.\nMariyum Daniyal ukat Aleina Ali Shah (MD ukat AAS): chuyma ch’allxtawi utjkäna khä 16 uru jallu qallta paxsin 2014 maran ukjatx khä Peshawar markan nanakatakix mä sumankäwi yatiqañ uta qalltañax mä axanwa. Juk’ampis Peshawar markanx, janiw jasakiti irnaqañax armoníamp religionanak taypin ukhmarak jisk’a imillanakar pukarañchañampi. Jichhakamax suma phuqawinakaw jikxatapta, ukhamarak wali ch’amampiw sartañ munasipka q’alpach Pakistán markar sumankäw mensaje yatiyañataki.\nGV: currículum ukax tolerancia religiosa uka jaluntañataki lurt’atati. ¿akax ch’amati, kunakitix Peshwar markax mä imir uraqichixaya?\nMD ukat AAS: qalltt’añatakix sisristwa jaqinakar ijawsayañatakix ukhamarak jaqinakax nänakar atint’assiñapatakix aka sumankañatak curriculum lurtanpix, mä j’ach’a axawanwa felizmente, jaqinakax nanakar atint’awi uñacht’ayapxitu. Markachirinakax lup’iw katthapipxiwa kunakitix jichhhax mä puñta sumankäwi jaluntañapatakix wali askiw wakt’ayaña.\nFV: Yatichapkt ukax wali suma chuymamp markachitinakapan katuqt’atawa. Nänakan ceremonia ch’allt’awinx, académicos, líderes de la comunidad de los grupos islámicos, alaxpachankir awkir yupaychirinka, hindúes ukhamarak sikhs ukanakaw jutapxäna, taqpachaniw yäqasiñ jach’aptayañ munawxat aruskit’asipkta kunalaykutix kunayman religionanaktaypin yäqasiw utjañapataki, kunjamakitix kuntix chuktana uk uruyaña. Ukhamarak wali arxatt’atapxiwa khä Peshawar markan sumankäwi yatiqañ utxat ukhamarak mä thakikaspas phuqt’añataki ukham uñjt’atawa. Wali askiw kunjamakitix awk taykanakax wali suma lup’iwimp katuxt’ki. Taqpachanitak yatichäwiw jaluntapta- kawkir nayrïr yätsa, taqiniw uraqinkir jaqitana ukhamakipanx jiwaspurax munasipxtanwa ukhamarak q’ayachasipxtanwa.\nInauguración del Colegio de Peshawar por la Paz, 6 de mayo de 2015. Francis Ventura corta la cinta, junto a personas de todas las comunidades religiosas. De la página de Facebook del Colegio de Peshawar por la Paz .\nGV: extremisttuqit yatiqañ utax asxarayatänti?\nFV: kamachinakapan janiw yatiqañ utanakar chiqancht'at arsupkiristi. Jan ukhamakipansti, jaqinakjamax yattanwa, kunjamakitix yaqhipanakax llanqhachaspiniw sartapxi, ukhamanakarx uraqpachanaw uñjtanxa. Equipox por una pasión inquebrantable impulsatawa mä suma jutïriñapataki, Pakistán wawanakatak janiw kunas sayt’ayapkitaniti aka mata phuqañatakixa.\nGV: yatiqañ utan nayrïr amtäwipax kawkirisa?\nFV: nayrïr amtanakajax sumänkawi Pakistán markan phuqañawa. akxa yatichäwchiq phuqañ munapta, ukatakx pä pilares fundamentales de desarrollo uñxatt’asa –markachirinakan maynicht’awipampi ukhamarak jisk’a imillanakan pukarapampi. Ukhamarus Australia ukhamarak Pakistán markanak mayachthapiñ munapta. Australia markarx yatiqañ utax mayïr jawst’aw Skypechiq lurt’xiwa, ukhamarak nänakan yatiqirinakajar ciudadanos globales ukhamar kiptxañapatak aruñcht’xi, wakicht’ataptwa uraqinqir jaqinakar luqtañataki ukhamarak sumakäwi embajadorañanakataki.\nGV: Proyecton amtawipax australian ukhamarak pakistan waynanakan mä relación sartayañatakiti. Akax relaciones saludables a nivel diplomático unxtayaniti?\nFV: Chiqankasktawa –Pakistán markachirinakan ukhamarak Australia markachirinakan maycht’asxapxañapataki ch’amancht’asipktwa. Esperanza utjapxapxitu kunakitix maynicht’asiw utjkan markanasan ukjax relaciones diplomáticas ukanakax walxaptarakiniwa. Afortunadamente, Australia ukhamarak Pakistán markanakax ñäw mä sólida amistad ukampiw chikanchasipxi. Markanakasanx sapa kutiw militar superior jaqinak t’umt’awinaka katuqt’apta, ministros de gobierno ukhamarak delegaciones de negocios. Australia markanx waranq paquistaníes waynanakaw yatintasipki ukhamarak irnaqasipki. Ukhamarus, Consul General de Pakistán en Sydney ukhamarak Alto Comisionado de Australia en Islamabad ukanakat wali jach’a yanapt’aniptwa. Ejércitonkiri jan payllas yatiqañ utan jiwayasiwix utjkan ukjatx Hyde Park de Sydney ukanx waranqats jila jaqinkaw mä vigiliar tantacht’asipxäna ukasti jiwirinakat amt’asiñataki ukhamarak Peshawar markar khuyapt’ayäwi uñacht’ayañataki. kunawsatix críquet australiano Phil Hughes anatirix mä chijin jiwkan ukjax q’alpach Pakistán markanx velanakaw naktayasïna.\nGV: Anqäx markankirjamax ¿Peshawar markatx kamsasmasa?\nFV: Peshawar markax payïr utajawa. akanx q’alpachaw jiwaki. Wali khusaw culturapaxa, tradición e historia jukirini. Suma katuqt’asir ukhamarak khujapt’ayasir marka. Jiwakiw lart’asiwinakapasa. Aka markar sapa kut jutkt ukjax chuymajax k’uchisiwa. Anqäx markankir jaqinak uñt’apxi ukkhax aksa jaqinakax wali k‘uchipxiw. Australianjamax siristwa críquet ukxatpuniw aruskipäwinakaxa. Kunürus Peshawar markar australianos yatiqirinakax jutapxapunchiniy tumpt’iri ukhamarak uñjt’iri.\nGV: warminakjamax kawkiris Peshawar markan irnaqat’at sarnaqäwimaxa?\nMD ukat AAS: Peshawar markan mä sumankäwi proyecto irnaqañax ukhamarus warmiñax janiw ukax jasakiti lurt’añax. Sapür jakawinx kunayman jan walt’awinakampiw jiqxatasipta, Ukampitsa janiw sayt’ayapkituti. Nänakax kunawsatix kuns chiqsas munktan ukkhax janiw kunas sayt’aykstuspata.\nGV: Yatiqañ utan jiltäwipat arxaytapxita.\nFV:FV: ñä mä mar chikaw mayïr Skype ukan Organización Juvenil de Peshawar jupanakap aruskipt’äwijax saraqt’xi, ukhaw aka proyectx qalltayixa. Qalltaptpachaw jan kunani- jan qullqini jan chikanchasirinakani– mä samkaki. Uka pachanxa, walxa entidades de Naciones Unidas ukanakampkuna, Fondo Malala, NetSol Technologies, Sunrise Marketing ukat Mark Industries imprisanakax ukhamarak religiosos tamanakax markanakamp kunjamakitix Nacional Australiano de Cristianos, Musulmanes ukhamarak Judíos – yaqha religiosos mä coalición de Socios uraqpachan sartayapta. Jichhax mä colegio operativo jutjapxitu, juk’ampirus preescolar, primeros grados, ukhamarak mä Centro de Participación de la Comunidad. niya 30% yatiqirinakax may may markanakatapxiwa, ukanx jilpachax imillanakaw 35% imillanakaw Khyber Pakhtunkhwa markan ullt’ir qillqt’atäxapxi, akax mä jach’a phuqäwiwa. Thaqasipktwa jiltaña ukhamarak q’alpach Pakistán markan ukhamarak uraq pachan sumankäwi mensaje jaluntañataki.\nGV: kuna mensajes uraqpachar churañ muntaxa?\nFV: FV: Janiw markachirinakan jutïripax chhaqtaykaspati, llanqhachirinakax thakapxiwa t’aqhisïwi ukhamarak yaqhtayäwi ukhamat markachirinakar uksachiq jan walir sarayañataki. Mä suma uraqix utjaspawa; ukatakix sartañasapuniwa. Khitinakatix inipkta justiciytuq sumankäwtuq ukhamarak jumanaktuq ukatak sartasipkañanakamakirunirakiwa. jaqinak mayacht’äwix jiwakiwa, ukhamakipanx ukax uñjañasawa.\nTodos los Santos yatiqañ utar ukhamarak jan payllas Ejérciton yatiqañ utar llankhachäwinaka –juk’ampinak– ukanakax mä uñañt’äwiwa kunjamatix llanqhachäwix utjaskakipuni.\nQ’alpach suma chuyman markachirinakar achikt’apsnawa nänakamp chikt’atañanakamataki. Sumankäw sartäw uka taypinkañanakamataki, ukax walxa orígenes religiosos jaqinakamp sartayatawa, étnicos ukhamarak culturales. Akax jumanakan yanapt’awipampiw lurt’asispa. Janiw akax mä jaqink janirakiw mä organización particularan sartapakiti – taqpachanin sartawipawa. Nänakan página de Facebook ukanx sapürjamaw kuntix lurt’asiski ukax apkatt’ataski ukanak uñjt’añatakix taqiniw achikt’atapta ukhamat contact’asiniñanakamataki kunalaykutix yanapt’asiñataki.\nTaqpachanikipunirakiw atsna ukhamarak phuqsna mä suma uraq sartayañataki. Markachirinakan jutïripax ukar jamaw utjani.\nURL to article: https://aym.globalvoices.org/2015/07/7273\n Talibán markax Peshawar markan mä ejército yatiqañ utax utjki ukar aynacht'aykana: http://es.wikipedia.org/wiki/Ataque_en_la_escuela_de_Peshawar_de_2014\n luräwinakapamp sarantxapxiwa,: http://www.mid-day.com/articles/pakistan-terror-hit-peshawar-school-resumes-classes/15908195\n Colegio de Peshawar por la Paz: http://peshawarschoolforpeace.org\n Organización Juvenil de Peshawar: http://www.pyo.org.pk/\n Facebook del Colegio de Peshawar por la Paz: https://www.facebook.com/ThePeshawarSchoolForPeace


Salmos 37 - Holy Bible [Aymara Bible 1997] - (Sal 37)\n37:1 37:2 37:3 37:4 37:5 37:6 37:7 37:8 37:9 37:10 37:11 37:12 37:13 37:14 37:15 37:16 37:17 37:18 37:19 37:20 37:21 37:22 37:23 37:24 37:25 37:26 37:27 37:28 37:29 37:30 37:31 37:32 37:33 37:34 37:35 37:36 37:37 37:38 37:39 37:40\nÑankha lurir jakenacar uñjasajj jan k'apisimti, janirac ñankha luririnacarus yatjjäsimti,\njanc'aquiw jupanacajj alinacjam pharsupjjani, ch'ojjña korjamaw wañsupjjaraquini.\nTatiturojj take chuymamp alcatam, asc luraraquim, oraken jacasim, chekaparac jacam;\nTatiturojj suma chuymamp munasim, jupasti chuyma mankheman mayisitamarjamaw churätam.\nTatitun amparapar sarnakäwim catuyasim, jupar take chuymamp alcatam, jupasti yanapätamwa.\nAsqui cancañamarojj willjtar uñtat khantayani, asqui sarnakatamsti chicürjam khanayani.\nTatitun nayrakatapan amuct'am; jupan yanapap llamp'u chuymamp suyam, ñankha lurir jaken atipjatapat jan k'apisimti; ñankhanac amtir jakets janirac mayjt'asimti.\nK'apisiñ apanucum, chuym ch'amact'ayasiñ jaytanucum, ñankha jan lurascañamataquejj jan k'apisimti,\nñankha luririnacajj oraket jakonucutäpjjaniwa, Tatitur suyt'irinacasti oraken jacasipjjani.\nAcat mä juc'a urunacarojj ñankha lurir jakenacajj chhaktjjaniwa; jupanacar thakcätasa, janiw jicjjatcätati;\nllamp'u chuymaninacasti orak catokapjjani, jilarquir sumancañampiw cusisipjjaraquini.\nÑankha lurir jakejj, ñankha lurañ asqui jakerojj amti, jupataquejj uñisiñat laca ch'aqhap t'urusi;\nTatitusti jupat larusiwa, tucusiñ urup purinitap yati.\nÑankha luririnacajj espadanacap apsusipjje, arconacap waquichrantasipjje, jan cunan jakenacar aynacht'ayañataqui, llamp'u chuymaninacar tincuyañataqui, chekap sarnaker jakenacar jiwayañataqui;\nucampis pachpa espadapaw chuymanacap chhokhontani, arconacapasti p'aquirasiniwa.\nJuc'a yänacan asqui jakejj juc'amp asquiwa, kamirïsin ñankha lurir jakenacat sipansa;\nñankha lurir jakenacarojj Tatituw tucusiyani, asqui jakenacarusti Tatituw uywasiraquini.\nTatituw asqui jaken jacañ urunacap imasqui, catokäwipasti wiñayataquïniwa;\npisi maranacan janiw pist'ayasipcaniti, mach'a pachansti jilarquir mank'añanïpjjaniwa.\nÑankha lurir jakenacasti tucusipjjaniwa, Tatitur uñisirinacajj alinacar uñtataw wañsupjjani, jiwk'er uñtataw chhaktapjjaraquini.\nÑankha lurir jakejj mayt'asiñac yati, janiw cutiyañ yatquiti, asqui jakesti qhuyapt'ayasiriwa, suma chuymaniraquiwa.\nTatitun kollanaptayat jakenacajj orak catokasipjjani, jupan ñankhachatanacasti jakonucutäpjjaniwa.\nTatitojj jaken sarnakäwinacap sarayasqui, jupar cusisiyir thaquiruw ucharaqui,\nlanctasin ucasa, janiw tinccaniti, Tatituw amparapat wayjjäsisqui.\nNayajj waynäyätwa, jichhasti niyaw ch'ama karitäjjta: janipuniw asqui jaker apanucut uñjcti, janiraquiw wawanacapar mayjasirs uñjcti.\nAsqui jakejj sapüruw qhuyapayasi, mayt'araqui, allchhinacapasti asqui catokäwïcaspas uqhamawa.\nÑankha lurañat jithektasim, asc luraraquim, jacañamataquisti utajj utjapunïtamwa.\nTatitojj asqui cancañar muniriwa, arquirinacaparojj janiw jaytanucquiti. Jucharar jakenacarusti tucjiwa, allchhinacaparus tucusiyaraquiwa.\nAsqui jakenacajj orak catokapjjani, wiñayataquiw ucan jacapjjaraquini.\nAsqui jakejj yatiñ cancañampiw parli, lajjrapajj chekap sarnakañ khanañchi.\nDiosapan leyinacap chuymapar catjjäsi, cayunacapasti janipuniw llust'caniti.\nÑankha lurir jakejj asqui jakeruw uñch'uqui, jupar jiwayañ amtaraqui;\nTatitusti janiw amparapar jalt'ayquiti, janiraquiw taripäwin juchañchat uñjasiñap munquiti.\nTatitur takpach chuymamp suyt'am, jupar jaysaraquim, jupaw orak catokañamataquejj ch'amañchätam, ñankha luririnacan t'unjasïwip uñjaraquïta.\nÑankha lurir jakeruw jach'achasir uñjta, ch'ojjña kokjam jilantasquir uñjaracta;\nuca khepat wasitat uñjir sarta, jupasti tucusjjataynawa, jupar thakasasti janiw jicjjatcti.\nAsqui jaker uñtam, suma jaker uñjam: jutir jacañapajj sumancañ jacañäniwa;\nñankha luririnacasti tucjatäpjjaniwa, jutir pachpa jacañapaw t'unjascani.\nAsqui jakenacajj Tatitut yanap catokapjje, juparaquiw jan walt'añ urunacan arjjatiripajja.\nTatituw jupanacar khespiñ yanapi, khoru jakenacan amparapat jaltayi, khespiyaraqui, jupar takpach chuymamp thakapjjatap laycu.\nSalmos 1 / Sal 1\nSalmos 2 / Sal 2\nSalmos 3 / Sal 3\nSalmos 4 / Sal 4\nSalmos 5 / Sal 5\nSalmos 6 / Sal 6\nSalmos 7 / Sal 7\nSalmos 8 / Sal 8\nSalmos 9 / Sal 9\nSalmos 10 / Sal 10\nSalmos 11 / Sal 11\nSalmos 12 / Sal 12\nSalmos 13 / Sal 13\nSalmos 14 / Sal 14\nSalmos 15 / Sal 15\nSalmos 16 / Sal 16\nSalmos 17 / Sal 17\nSalmos 18 / Sal 18\nSalmos 19 / Sal 19\nSalmos 20 / Sal 20\nSalmos 21 / Sal 21\nSalmos 22 / Sal 22\nSalmos 23 / Sal 23\nSalmos 24 / Sal 24\nSalmos 25 / Sal 25\nSalmos 26 / Sal 26\nSalmos 27 / Sal 27\nSalmos 28 / Sal 28\nSalmos 29 / Sal 29\nSalmos 30 / Sal 30\nSalmos 31 / Sal 31\nSalmos 32 / Sal 32\nSalmos 33 / Sal 33\nSalmos 34 / Sal 34\nSalmos 35 / Sal 35\nSalmos 36 / Sal 36\nSalmos 37 / Sal 37\nSalmos 38 / Sal 38\nSalmos 39 / Sal 39\nSalmos 40 / Sal 40\nSalmos 41 / Sal 41\nSalmos 42 / Sal 42\nSalmos 43 / Sal 43\nSalmos 44 / Sal 44\nSalmos 45 / Sal 45\nSalmos 46 / Sal 46\nSalmos 47 / Sal 47\nSalmos 48 / Sal 48\nSalmos 49 / Sal 49\nSalmos 50 / Sal 50\nSalmos 51 / Sal 51\nSalmos 52 / Sal 52\nSalmos 53 / Sal 53\nSalmos 54 / Sal 54\nSalmos 55 / Sal 55\nSalmos 56 / Sal 56\nSalmos 57 / Sal 57\nSalmos 58 / Sal 58\nSalmos 59 / Sal 59\nSalmos 60 / Sal 60\nSalmos 61 / Sal 61\nSalmos 62 / Sal 62\nSalmos 63 / Sal 63\nSalmos 64 / Sal 64\nSalmos 65 / Sal 65\nSalmos 66 / Sal 66\nSalmos 67 / Sal 67\nSalmos 68 / Sal 68\nSalmos 69 / Sal 69\nSalmos 70 / Sal 70\nSalmos 71 / Sal 71\nSalmos 72 / Sal 72\nSalmos 73 / Sal 73\nSalmos 74 / Sal 74\nSalmos 75 / Sal 75\nSalmos 76 / Sal 76\nSalmos 77 / Sal 77\nSalmos 78 / Sal 78\nSalmos 79 / Sal 79\nSalmos 80 / Sal 80\nSalmos 81 / Sal 81\nSalmos 82 / Sal 82\nSalmos 83 / Sal 83\nSalmos 84 / Sal 84\nSalmos 85 / Sal 85\nSalmos 86 / Sal 86\nSalmos 87 / Sal 87\nSalmos 88 / Sal 88\nSalmos 89 / Sal 89\nSalmos 90 / Sal 90\nSalmos 91 / Sal 91\nSalmos 92 / Sal 92\nSalmos 93 / Sal 93\nSalmos 94 / Sal 94\nSalmos 95 / Sal 95\nSalmos 96 / Sal 96\nSalmos 97 / Sal 97\nSalmos 98 / Sal 98\nSalmos 99 / Sal 99\nSalmos 100 / Sal 100\nSalmos 101 / Sal 101\nSalmos 102 / Sal 102\nSalmos 103 / Sal 103\nSalmos 104 / Sal 104\nSalmos 105 / Sal 105\nSalmos 106 / Sal 106\nSalmos 107 / Sal 107\nSalmos 108 / Sal 108\nSalmos 109 / Sal 109\nSalmos 110 / Sal 110\nSalmos 111 / Sal 111\nSalmos 112 / Sal 112\nSalmos 113 / Sal 113\nSalmos 114 / Sal 114\nSalmos 115 / Sal 115\nSalmos 116 / Sal 116\nSalmos 117 / Sal 117\nSalmos 118 / Sal 118\nSalmos 119 / Sal 119\nSalmos 120 / Sal 120\nSalmos 121 / Sal 121\nSalmos 122 / Sal 122\nSalmos 123 / Sal 123\nSalmos 124 / Sal 124\nSalmos 125 / Sal 125\nSalmos 126 / Sal 126\nSalmos 127 / Sal 127\nSalmos 128 / Sal 128\nSalmos 129 / Sal 129\nSalmos 130 / Sal 130\nSalmos 131 / Sal 131\nSalmos 132 / Sal 132\nSalmos 133 / Sal 133\nSalmos 134 / Sal 134\nSalmos 135 / Sal 135\nSalmos 136 / Sal 136\nSalmos 137 / Sal 137\nSalmos 138 / Sal 138\nSalmos 139 / Sal 139\nSalmos 140 / Sal 140\nSalmos 141 / Sal 141\nSalmos 142 / Sal 142\nSalmos 143 / Sal 143\nSalmos 144 / Sal 144\nSalmos 145 / Sal 145\nSalmos 146 / Sal 146\nSalmos 147 / Sal 147\nSalmos 148 / Sal 148\nSalmos 149 / Sal 149\nSalmos 150 / Sal 150


Génesis 22 QA97 - Mä kawkha tiempo pasatatsti Diosajj - Bible Search\nDiosajj Abrahaman iyawsañap yant'i\n1Mä kawkha tiempo pasatatsti Diosajj Abrahaman iyawsañapwa yant'äna. Sutipatwa art'anïna, jupasti saraquïnwa:\n—Isaac wawamar irpjjarum, sapa yokall wawamaru, sinti munat wawamaru, ucatsti Moriah oraker saram. Uca chekar purisinsti, cawquïri kolltejj nayajj uñacht'aycäma uca chekan nayaru wawama sacrificiot loktita —sasa.\n3Khepärmanthisti wali alwatwa Abrahamajj sartasïna, asnopa caront'asi, sacrificiotaquisti lawa ch'iyjaraqui, ucatsti cawqharutejj Diosajj “Saram” siscatayna uca chekaruw sari, Isaac wawap irpjjarusisina, pani sirvirinacapampi cuna. 4Quimsa uru saratatsti Abrahamajj, cawqharutejj puriñapäcän uca chekjja jayat uñtäna. 5Ucatsti sirvirinacaparojj sänwa:\n—Jumanacajj aqhar asnompi chica kheparapjjam. Wawajjampi nayampisti sarasipcaquïwa, Diosaruw yupaychanipjjä, ucatsti jumanacan ucaruw cuttanjjapjjaraquï —sasa.\n6Abrahamasti sacrificiotaqui lawanac catusinjja Isaacaruw k'epjjaruyi, ucatsti cuchillo catu, ninampi cuna, ucat panpachaniw sarawayapjjäna. 7Mä juc'a tiempo pasipansti Isaacajj Abrahamarojj sänwa:\n—¿Cunsa munta wawa? —sasaw Abrahamajj saraquïna.\n—Uñjam, lawasa, ninasa utjistuwa, ucampisa ¿cawquincaraqui mä ovejasti sacrificiot loktañataquisti? —sasa.\n—Diosaw mä oveja uscuscani sacrificiotaquejj, wawa —sasa. Panpachanisti sarasipcaquiraquïnwa. 9Cawqharutejj Diosajj uñacht'aycatayna uca chekar purisinsti Abrahamajj mä altar luräna, uqhamarac lawanacsa suma waquicht'i altar patjjaru, ucatsti Isaac wawaparuw catuntasin ñach'anti, altarjjaruw wayjjataraqui, lawa patjjaru. 10Cunapachatejj wawapar qharinucuñatac cuchillo aytcäna ucapachaw, 11Tatitun angelapajj alajjpachat art'anïna:\n—¡Abraham, Abraham! —sasa.\n—Acanctwa —sasaw Abrahamajj saraquïna.\n12Tatitun angelapasti saraquïnwa:\n—Jan cuna ñankhsa wawarojj luramti, jichhasti yattwa Diosar ajjsaratama, janiraquiw “Janiw” sisctati sapa wawama nayar loktaniñjja —sasa.\n13Abrahamasti uñatatasisinjja, mä orko oveja uñji mä koka taypin wajjrat achuntata. Sartasinsti uca oveja aptani, ucat Diosar sacrificiot loktäna wawap lanti. 14Uca khepatsti Abrahamajj, uca chekarojj aqham sasaw sutichäna: “Tatitojj cunatejj waquisqui ucjja churasiriwa” sasa. Ucatwa jichhacam uca kollojj “Tatitojj cunatejj waquisqui uca churasiriwa” sasa sutichatäsqui.\n15Tatitun angelapasti wasitatwa alajjpachat art'ani, Abrahamarojj, 16aqham sasa:\n—Tatitojj aqham siwa:\n‘Jichhajj aqham luratamata, mä sapa wawama sacrificiot loktaniñsa janiraqui ‘Janiw’ satamatjja, naya quipcaw juramentompi arsta, 17jumar wali bendiciñataqui. Wawanacamarusti waljanirupuniw tucuyäjja alajjpacha warawaranacjama, kota thiyanquir ch'allanacar uñtata. Uqhamarus jupanacajj uñisirinacaparojj atipjapjjapuniniwa, 18take marcanacaraquiw jupanac toke bendicitäni, nayaru jaysatam laycu’ —sasa.\n19Abrahamasti, cawqhanccäntejj sirvirinacapajj ucqharuw cuttanjjäna. Ucatsti takpachaniw Beerseba chekat cuttanjjapjjäna, cawqhantejj Abrahamajj jaccäna ucaru.\nNacor chachan wawanacapa\n20Take acanac pasatatsti Abrahamajj yatiraquïnwa Nacor jilapan Milca warmipajj wawanacanïtaparaqui. 21Jilïri wawapasti Uz satänwa, ucjjaru jilapasti Buz sataraqui, ucjjarusti Kemuel sataraqui, ucasti Araman awquipänwa. 22Ucjjarusti nacipjjaraquïnwa Quesed, Hazo, Pildas, Jidlaf, uqhamarac Betuel ucanaca. 23Aca Betuelapï Rebecan awquipänjja. Milca warmejj aca quimsakallko wawanacpï Nacor chachapataquejj wawachänjja, uca Nacorasti Abrahaman jilaparaquïnwa.\n24Uqhamarus Nacorajj Reúma sat uñt'atapampejj wawanacaniraquïnwa. Ucanacasti Teba, Gaham, Tahas, uqhamarac Maaca ucanacänwa.


Global Voices Aymarata · Medios ciudadanos ukan qillqatanaka Aka tuqita Afganistán\nMä phaxsin archiwupa chinuqa phaxsi 2015 1 Qillqata\nIsturyanaka Aka tuqita Afganistán 29 chinuqa phaxsi 2015\nAfganistán markanx política lingüística ukax nayrïr chiqankiwa Qillqiri Abdulfattoh Shafiev · Citizen Media Darí ukat pastún uka arunakax Afganistán markanx wali arsutawa, ukakipkarakiw oficiales ukham uñt’ata.\nUraqpachan sartasiwinak waraqt’ata “waranqanak sayt’asitapa” Qillqiri Claudia Blaser · Bangladesh Kimsa warmitx mayniw ñanqhach jakañanx jikxatasi. Tunka pusin ur febrer phaxsit saraqkipan aka pä waranq tunka kimsan marana, mundpachan waranq jaqinakaw sartasiwapxi kunalaykutix jan walt’aw... 6 lakan phaxsi 2012\nAfganistán markat jamuqatanak uñt'ayasa Qillqiri Omid Bidar · Citizen Media Afganistán markan yatiriyinakax walja asjarkay jamuqanakanipxiwa. Walja jamuq apst'irinakaw (fotógrafos) aka marka uñt'apxañapatak jamuqanak uñt'ayapxi.\nAfganistán: Imill wawanakax yatiqañ munasinx jan walt'ayataw uñjasipxatayna Qillqiri Omid Bidar · Citizen Media Afganistán markanx 2001n maran régimen talibán uka jaquqtatapatw imilla wawanakan jan yatiqañ utar sarañap jark'awix utxatayna, jichha ch'axwthaptawinakaw provincia afgana Tajar markan patak patak yatiqir... Afganistán coverturasxata


Puerto Perez municipiunxa q’añu t’unanaka chhillsusina apthapiña amtapxi – El Alto es Noticia\nPuerto Perez municipiunxa q’añu t’unanaka chhillsusina apthapiña amtapxi\n25 septiembre, 2017 EAN\t181\nEl Alto, 25 Sep.– Departamento de La Paz suyu Los Andes ukankiwa municipio Puerto Perez kawkitixa Lago Tititcaca satakisa uka quta iramana qamasipxi. Jilpachaxa ukana qamasirinakaxa challwanaka qutata katusawa qullqi tuqixa yanapasipxi ukhamarakiwa yapumpi ukatxa uywachawimpisa sarnaqapxi.\nUkampisa aka qhipha pachanakanxa q’añu t’unanakaxa walipuniwa uka tuqinxa uñjataxi sasinawa ukana qamasirinakaxa qhananchapxi juk’ampachasa uka kariyanaka botellas plásticas, bolsas nylon satakisa ukanakawa utji sasawa arsupxi. Aka q’añuchawinakaxa utjiwa thakhi iramanakana ukatxa thayaxa uka q’añu t’unanakxa qutaruwa waranti sasinawa qhananchapxi.\nUkanaka utjkipanxa municipio tuqina irpirinaka ukhamaraki yaqha instituciones ukatsti ukana qamasiri markachirinakampixa amtawayapxiwa aka qhiphariri urunakanxa uka q’añu t’unanakata jark’aqasiñatakixa sapa comunidad ayllunakana apthapiña ukasti chhijllsusina sapa q’añu t’unanaka ukhamana municipio ukaru puriyasinsti ma empresa ukaru municipio ukata aljatañapataki.\nAksa tuqitxa ukana qamasiri jilata Rene Quispe sarakiwa: “ nanakaxa chiqasa ukhamana irnaqaña amtawayapta kunatixa janiwa Pachamama uraqiru ukhamaraki qutasa q’añuñapà munapkti ukatakixa jichhaxa comunpachawa irnaqapjaxa ukatsti comunana irpiriwa municipio ukaru uka q’añu tunanaka apthapitanaka puriyxani”\n← Gremiales amenazan con huelga de hambre si Concejo Municipal no aprueba Ley de Asentamiento\nAgencia de Vivienda ofertará desde octubre casas bajo la modalidad de crédito, subsidio y mixto →


Sullka irpirix k'umirinakaruw jan walt'äw sumäñat askichañatak jawillt'awiyi\nÁlvaro García Linera Sullka Irpiri (Jamuqa: Llika)\nÁlvaro García Linera Sullka Irpirix Qucha Pampan markachirinakar usuchjawiyapki ukw k’umiwiyi. Irpirinakar k’umirinakaruw jaqüwinak uñakipañ tukuyapxañap suyt’añ mayiwiyi, Organización de Estados Americanos (OEA) ukankirinakax jan walt’äw askichañatak uñakipasipki uka.\n“Tata (Carlos) Mesa, tata (Luis) Camacho jan usuchjasiñ ch’amachxapxamti, Tayka Kamachirjam markachirinakan apnaqasitaparjam OEAn uñakipapxañap iyawsapxma” sasaw yatiyirinakamp aruskipkasax sawiyi.\nQucha Pampan wasür yapuchir warminakar usuchjawiyapki jupanakax Bolivia pisin jakasirinakar jisk’achirinakawa sasaw sawiyi.\nTata García Linerax irpirinakar k’umirinakax k’ari jaqüwinakaw utji satapx chiqpach yatiyäwinakampiw ch’amacht’apxañapa, ukhamarus janiw ukham lurapkaspati, ukatw Evo Morales Jilïr Irpirir jaqsuñatak sartasisipki sasaw sawiyi.\n“Uraqpacharuw chhijlläwin kunas utjawiyi ukw qhananchatäspa, ukhamat k’awi jaqüwinakax utjit janich uk yatiñataki. Jupanakax janwi k’ari jaqüwinak utjatx chiqpach yatiyapkaspati, ukatw ch’amamp sartasisipki”, sasaw qhanancht’awiyi./RAR


(src)="3"> Taqenitï aka ewjjtʼarjam sarnaqksna ukhajja , kunjamaw jakassna ¿ sasmasa ?\n(src)="4"> ‘ Taqe kunans sum sarnaqapjjañäni ’ .\n(src)="5"> Aka revistanjja , kunatsa honrado jaqëñajj wakisi uka toqetwa qhanañchaski .\n(src)="6"> Honrado jaqëñajj ¿ janit wakisjje ?\n(src)="8"> Jan taqe kunsa cheqapar lurañajj taqeniruw aynachtʼayi 4\n(src)="9"> Honrado jaqëñajj wali askiwa 6\n(src)="10"> Bibliat yatjjatasaw nayra jakäwinakapjja jaytawayapjje :\n(src)="11"> Mä maraksay kusisita , sum jakasiyita 8\n(src)="12"> ¿ Yatiyätati ?\n(src)="14"> Jan ajjsarayasisa jakasiñatakejj ¿ kunas yanaptʼistaspa ?\n(src)="16"> Biblian ewjjtʼanakapajj sum jakasiñatakiw yanaptʼi :\n(src)="17"> Jan llakisimti 15\n(src)="18"> ¿ Bibliajj kamsisa ?\n(src)="1"> NAYRÏR JANAN PʼEQEÑCHÄWIPA | HONRADO JAQËÑAJJ ¿ KUNATSA WAKISI ?\n(src)="2"> Hitoshi sat chachajja , Japón markankir mä empresanwa qollqe jakhurjam irnaqäna .\n(src)="3"> Mä kutejj patronapampiw qollqe jakthapisipkäna , ukat patronapajj ‘ papelanak mayjtʼayañasawa ’ sasaw säna .\n(src)="4"> Ukampis jupajja , ‘ janiw uk lurkirïsti , nayajj cristianötwa ’ sasaw qhanañchäna .\n(src)="5"> Patronapajj ‘ trabajot jaqsuyasïtawa ’ sasaw säna , qhepatjja cheqapuniw jaqsut uñjasïna .\n(src)="6"> Mä qawqha phajjsitjja , Hitoshi chachajj wali aynachtʼataw uñjasïna , janiw mä suma trabajo jikjjatirjamäkänti .\n(src)="7"> Sañäni , trabajiñapatak jisktʼapkäna ukhajja , ‘ janiw kʼarisiñ munkti ’ sasaw säna .\n(src)="8"> Trabaj churañatak jisktʼkäna uka jaqejja , akham sänwa : “ Amuyumajj wali mayjawa ” sasa .\n(src)="9"> Familiapas amigonakapasa , mä suma trabaj jikjjataskätawa sapjjänwa , ukampis honradöñajj janis wakisjjaspa ukham jupajj amuyäna .\n(src)="10"> Jupasti siwa : “ ¿ Cristianötwa sasin sañajajj janich wakiskaspa ?\n(src)="11"> sasaw jisktʼasiyäta ” sasa .\n(src)="12"> Akapachanjja , honrado jaqenakarojj janiw askit uñjapkiti .\n(src)="13"> Yaqhepanakajj janiw honradöñajj wakiskiti sasaw amuyapjje , yamas alakip lurapki ukanakatakejj janiw askïkiti .\n(src)="14"> Sudáfrica toqenkir mä warmejj akham siwa : “ Irnaqäwijanjja , jaqenakajj janiw cheqapar kuns lurapkiti , jupanakjam jan walinak lursna ukwa munapjje ” sasa .\n(src)="15"> Aka oraqpachanjja , jaqenakajj kunats kʼarisipjjakiwa , janiw honradöpkiti .\n(src)="16"> Pasïr maranakan Massachusetts Universidadan yatjjataskäna ukarjamajja , Robert S .\n(src)="17"> Feldman psicologojj akham sänwa : “ Sapa pataka jilïr jaqenakatjja , sojjta tunkaniw tunka minutonak parlkasajj may kutis kʼarisipjje ” sasa .\n(src)="18"> Jupajj akham saskakiwa : “ Taqe ukanak yatjjatasinjja , walpun muspharapjjayäta .\n(src)="19"> Sapüru jakäwisan kʼarisiñ utjatapajj janiw cheqaw sañjamäkänti ” sasa .\n(src)="20"> Cheqas janiw khitis kʼarinak parlapjjañap munktanti , ukampis aka oraqpachanwa kʼarisiñajj waliw utji .\n(src)="21"> ¿ Kunatsa kʼarisiñasa , lunthatasiñasa ukat yaqha toqenakan jan cheqaparjam kun lurañas utjpacha ?\n(src)="22"> Taqe kunan jan cheqapäñajj ¿ kunjamsa jaqenakar aynachtʼayi ?\n(src)="23"> Ukampis ¿ kunsa jan ukham jaqëñatakejj lursna ?\n(src)="2"> “ Jan walinakan uñjasktan ukhajj mä jukʼa kʼarisiñajj walikïskiwa ” ( Samantha , Sudáfrica ) .\n(src)="3"> Jumajj ¿ kamsarakismasa ?\n(src)="4"> Cheqas taqeniw awisajj jan walinakan uñjastanjja , ukampis ukham jan walinakan uñjasktan ukhaw honradotanti janicha ukajj yatisispa .\n(src)="5"> Amuytʼañataki , jiwasatï mayninakampi askit uñjatäñ munasa , kʼarissna ukhajja , inas ukham lurañajj walikïkaspas ukham amuyjjsna .\n(src)="6"> Ukampis kunatï cheqäki ukajj yatisjje ukhajja , jan walinakanwa uñjassna .\n(src)="7"> Jichhajj uka toqet mä qawqhanak yatjjatañäni .\n(src)="8"> Mayninakampi sum apasiñatakejja , taqe kunsa cheqaparjamaw lurañasa , ukhamatwa jupanakajj jiwasar confiyapjjani .\n(src)="9"> Ukampis ukajj janiw mä akatjamat jikjjataskaspati .\n(src)="10"> Sañäni , kunapachatï pä jaqenakajj wali sum parltʼasipjje , sum uñtʼasipjje ukat jan maynin askipak thaqapkiti ukhajja , purapatwa confiyasipjje .\n(src)="11"> Ukampis maynitï mä kutiksa kʼarisispa , jan ukajj yaqha ukhamanak luraspa ukhajja , janiw jupar confiyjjaspati .\n(src)="12"> Inas jumajj wali munat mä amigomampi kʼarintat uñjasiwaysta .\n(src)="13"> Ukhamächi ukhajja , wali chuyma ustʼataw jikjjataspachäta , cheqas ukham uñjasiñajj wal chuym ustʼayistaspa .\n(src)="14"> Wali sum apasipki ukanakarus kʼarisiñajj jaljtayaspawa .\n(src)="15"> Robert Innes sat chachajj yatjjatkatayna ukarjamajja , “ mä kʼari jaqejja , maynirojj kʼari jaqeruw tukuyaspa ” sasaw qhanañchi .\n(src)="16"> Jupajj California Universidadan economía toqet yatichi .\n(src)="17"> Ukhamajja , mä usur uñtasitawa , maynitï kʼarinak parlir jaqempi sarnaqaspa ukhajja , uka jaqjjamarakiw kʼarinak parljjaspa .\n(src)="18"> ¿ Kunjamatsa ukhamar jan tuksna ?\n(src)="19"> Biblian yatichäwinakapaw jan kʼari jaqëñatakejj yanaptʼistaspa , jichhajj uka toqet yatjjatañäni .\n(src)="20"> ¿ KAMSAÑSA MUNI ?\n(src)="21"> Khitirutï kun yatiñapas waktʼki ukar kʼarinak parlaña sañwa muni .\n(src)="22"> Ukatjja , kunatï cheqäki uk jan yatiñapatak mayjtʼayas parlaña , jan ukajj kunatï cheqäki uk imtʼaña ukhamat maynir jan waltʼayañ layku parlaña sañwa munaraki .\n(src)="23"> BIBLIAJJ AKHAM SIWA : “ Tatitusti jan wali luririnakarojj janiw munkiti , ukampis jupajj aski jaqenakampiwa parlasi ” ( Proverbios 3 : 32 ) .\n(src)="24"> “ Kʼarinakjja jan parlkjjapjjamti ; sapa maynis jaqe masinakamarojj kunatejj cheqäki ukak parlapjjam ” .\n(src)="25"> ¿ KAMSAÑSA MUNI ?\n(src)="26"> Jan wali amtanakampi maynit kʼarisiña , ukhamat maynir jan waltʼayañataki .\n(src)="27"> BIBLIAJJ AKHAM SIWA : “ Jan istʼasir sajjra jaqejja chʼajjwañanakwa sartayi ; arunak apnaqer jaqesti [ jan ukajj kʼarintir jaqesti ] uñisiñ utjayi ” ( Proverbios 16 : 28 ) .\n(src)="28"> “ Jan lawampejj ninajj jiwarjjakiwa ; arunaka apnaqeritejj jan utjki ukkhajja chʼajjwanakajja tukusjjewa ” ( Proverbios 26 : 20 ) .\n(src)="29"> ¿ KAMSAÑSA MUNI ?\n(src)="30"> Maynir kʼarinakampi qollqe apaqaña , yänakap jan ukajj cosasanakap apaqaña sañwa muni .\n(src)="31"> BIBLIAJJ AKHAM SIWA : “ Kawkïritejj pobresan jikjjataski ukarojja ; ni pagopsa katusipjjamti ” ( Deuteronomio 24 : 14 , 15 ) .\n(src)="32"> “ Pobreru tʼaqhesiyi [ rejj ] Diosaruwa jiskʼachaski , ukampis pobrer khuyapayirejja Tatituruw jachʼar aptaski ” ( Proverbios 14 : 31 ) .\n(src)="33"> ¿ KAMSAÑSA MUNI ?\n(src)="34"> Jan maynin kun sata yänakapa , jan ukajj cosasanakap katuntasiña sañwa muni .\n(src)="35"> BIBLIAJJ AKHAM SIWA : “ Khititejj lunthatasirïkän ukajja jan jukʼamp lunthataskjjpanti , jan ukasti irnaqañaru uskuspan , sum irnaqasinwa pobrenakar yanaptʼañatakis utjarakini ” .\n(src)="36"> “ Lunthatanakasa , michʼanakasa , machirinakasa , masipjjat parlasirinakasa , sallqjañampi aparirinakasa [ janiw Diosan Reinopar ] mantapkaniti ” .\n(src)="2"> “ Yatisipjjaraktwa nanakan chuymanakajjajj walikïskatapa taqe kunans sum sarnaqañ munapjjatanakajj layku ” .\n(src)="3"> Biblian griego arut ‘ taqe kunans sum sarnaqapjjam ’ sasin jaqokipaski uka arojja , “ honrado jaqëña ” sañwa muni .\n(src)="4"> Ukatjja kunatï wali sumäki , wali askïkaraki ukat sarnaqäwisan wali wakiskirïki ukham sañwa munarakispa .\n(src)="5"> Cristianonakajj ‘ taqe kunans sum sarnaqañatakiw chʼamachasipjje ’ sasaw apóstol Pablojj säna .\n(src)="6"> Uka arunakajj ¿ kamsañsa muni ?\n(src)="7"> Taqeniw utat janïr mistkasajj espejot uñkatasipjje , ¿ kunatsa ukham lurapjje ?\n(src)="8"> Cheqas suma isthaptʼata , suma peintʼata ukham sarañ munapjje .\n(src)="9"> Ukampis ukanakat sipansa mayaw jukʼamp wakiskirejja .\n(src)="10"> Kunjam jaqëktantï chuyma manqhasan ukajja , yanaptʼistaspawa , jan ukajj jan wali jaqeruw tukuyistaspa .\n(src)="11"> Génesis 8 : 21 qellqatan akham siwa : “ Jaqesti waynatpacha ñanqha lurañakpunwa amtaskejja ” sasa .\n(src)="12"> Ukhamajj jaqejj jan wali lurañ munir chuymanïtanwa , ukwa ukajj amuyayistu .\n(src)="13"> Honrado jaqëñ munstan ukhajja , uka jan wali amuyunak contraw nuwasiñasa .\n(src)="14"> Apóstol Pablojj jan wali amuyunakapampejj nuwasirakïnwa , ukatwa akham säna : “ Chuymajj manqhenjja Diosan leyiparu wal munta , ukampis naya kipkanjja mayaw utjitu , kuntejj nayajj munkta uka contrawa , ukasti janchejjankkis uka juchan munañapawa , ukan katuntatarakïtwa ” sasa .\n(src)="15"> Amuytʼañataki , chuymasantï jan wali amuyunakajj utjani ukhajja , janiw uka amuyunakamp apayasiñasäkiti , antisas ukanak apanukuñatakiw chʼamachasiñasa .\n(src)="16"> Janiw ukanakamp apnaqayasiñ munktanti , ukhamajj jiwasaw kunatï cheqäki ukanak lurañ amtjjañasa .\n(src)="17"> Jan wali amuyunak apanukusajja , akapachankir jaqenak taypin honrado jaqëñ munataswa uñachtʼayañäni .\n(src)="18"> Honradöñatakejj taqe kuns cheqapar lurañaw wakisi .


Venezuela markan Luis Carlos Díaz periodistar antutawayxapxiwa juparux “instigación a delinquir” ukham juchanchapxänxa · Global Voices Aymarata\nA Díaz se le ha prohibido hablar de la dura experiencia\nQillqiri Ellery Roberts Biddle, Laura Vidal (es) ukan jaqukipiri\tGabriela García Calderón Orbe, Victoria Tinta Quispe\nJaqukipäw uñt'ayata/apkatata 15 Achuqa phaxsi 2019 0:30 GMT\nAka blog ullart'apxañäni Ελληνικά, Malagasy, Español, Français, English, македонски, Nederlands, Português, Italiano, Deutsch, русский, bahasa Indonesia, Shqip, srpski, English\nLuis Carlos Diaz jupax kupix tuqinkiwa, Marco Ruiz jupasti Sindicato Nacional de Trabajadores de Prensa (SNTP, uksan irnaqiriwa jupax ch'iqäx tuqin qunt'atawa jupax juchanchataw uñjasïna ukatx antutawayxapxarakitaynawa. Video SNTP uksat waruqt'atawa.\nNiya chika aruma, achuqa phaxsit 12 uru mäkiptatarux Caracas markanx Sindicato Nacional de Trabajadores de Prensa de Venezuela uksankirinakax Luis Carlos Diaz yatiyaw yatiyiri ukhamarak derechos humanos arxtirirux venezolana jilïr irpirinakax antutawayxapxiw sasinw yatiyapxatayna, jupax niya 24 pachaw jist'antat jikxatasitayna.\nJupax «instigación a delinquir» ukham juchanchataw jikxatasitayna, jupax akham kunkimpiw antutatatayna, sapa kimsaqallqu urutw inteligencia (SEBIN) irpirinaka ukar uñstañapa ukatx Venezuela markanak jikxatasiñapa. Ukakipkarakiw kunapachatï jist'antat jikxataskän ukxat jan arusuñapatak jark'atawa.\nYatiyaw yatiyirix 34 maraniw 11 uru achuqa phaxsit chhaqtataxatayna. 2:30 willjta pacharux 12 uru achuqa phaxsitx Estado ukan seguridadan irnaqirinakapax utjawiparuw irpapxatayna. Utapanx warmipampiw qamapxatayna ukanx dispositivos electronicos ukanak apthapipxatayna ukatx utjawipatx Diaz juparux irpxaruwayxapxataynawa.\nUka yatisinx waljaniw Ministerio Público uka anqäxanj Diaz jupan Naky Soto warmimap chik tantachasipxatayna, warmipax analista ukat activista política ukhamarakitaynawa.\nMinisterio Público uka anqäxan tantachasitapxi, Luis Carlos jupan antutatañapatakiw mayisipki. Twitter uksan jaumaqax uñt'atayatawa.\n12 uru achuqa phaxsitx wali qhara pachatapachaw internet redes uksan ch'iqiyata mäk antutatañapataki. #DondeEstaLuisCarlos uka uñacht'awix #LiberenaLuisCarlos, Venezuela uksan ukhamarak uraqpachan ch'iqintataxänwa.\nDíaz jupax antutat jikxatasxasinx warmipan cuentapatw tuytiyäna, walik ch'amancht'apxistax sasina:\nQhipxarusti, walja masinakanikt ukhx yatxayätwa, ukampirus nayax pächasiwijax ¿jupanakax kunjamas uñt'asipxaspa ukänwa?.\nJanipuniw ukhamaspaw siskayati. Muspkayawa. Walja pachaw ullarxta janiw tukuñ atkti.\n— Naky Soto (@Naky) 13 uru achuqa phaxsit mäkiptata\nLuis Carlos jupax mä masiwa Global Voices uksan chikanchasiriwa. Walja maraw libertad de expresión uka thaqhasax irnaqxi ukhamarak Venezuela markan yatiyawinakap redes digitales ukanakan uñt'ayasa. Soto jupampix mä video nayrax YouTube ukana, jichhax Patreon ukan uñt'ayapxi kunjamas politico ukxat walja qillqäwinakaw utji.\nLuis Carlos jupax yatiñ kankañanitapatx irnaqiritapats Venezuela uksan digital uksa yatiyäwinak yatiyatapatx wali uñt'atawa.\nGlobal Voices uksankirinakarux irnaqir masin antutaxatapax wal kusisiyi, ukhamat jupax wila masipamp chikaxatapa. Ukxatx uñjatakiskaniwa.\nQillqiriEllery Roberts Biddle


2 Corintios 13 - Holy Bible [Aymara Bible 1997] - (2Cor 13)\nAcajj quimsïri cutiw jumanacar tumpjjapjjämajja. Take cunas chekaparuw uñjatäni pani jan ucajj quimsa jilatanacan arsutaparu.\nNayra juchañchasirinacarusa uqhamarac takenirusa, jichhajj jayanccasinjja amtayapjjsmawa cuntï payïrin jutcäyat ucqhajja yatichapcsmas uca; jichhasti wasitat jumanacar jutcä ucqhajj janiw qhititsa qhuyapt'ayascäti.\nUcqhapï jumanacajj Criston naya toke parlatapjja yatipjjätajja, jumanacasti ucjja wal uñjañ munapjjtajja. Tatitusti arust'äwinacapanjja janiw t'uqhäquiti jumanac taypinjja, jan ucasti ch'amapwa uñacht'ayapjjtamjja.\nChekpachansa mä pisi ch'ama jakjam ch'accatatänwa, ucampis Diosan ch'amapampiw jichhajj jacasqui. Uqhamaraquiw nanacajj jupjam pisi ch'amanjamäpjjtjja, ucampis jupampi chicäjjasinjja Diosan ch'amapanwa jacjjapjjtjja jumanacar sirviñataqui.\nJumanacpacharac yant'asipjjam, iyawsañanacamanjja suma ch'amanïpjjtati janicha uc yatiñataqui. ¿Janit jumanacasti amuyasipcta Jesucristojj jumanacampïtapsti? K'ari jilatanacäpcasmas ucqhaquiw Cristojj jan jumanacampïcaspatejja.\nUcampis nayajj muntwa jumanacajj nanacatjj yatipjjañama jan c'arïpjjatajja.\nDiosatjj mayipjjaractwa jan jumanacan cuna jan walinacsa lurapjjañamataqui janiw nanacan asqui tucupjjañajjataquiti jan ucasti jumanacan asqui lurapjjañamataquiwa, janis nanacajj suma aytatäpcä ucasa.\nJaniraquiw cunsa chekapa contrajj lurapquiristti jan ucasti cunsa chekapacpunwa lurapjjtjja.\nUcataracwa cunapachatï t'uqhäpjjta ucqhajj cusisipjjtjja, jumanacaqui ch'amanïsipcamjja; nanacasti Tatitutjja mayisipcaquïwa jumanacajj chekapar tucupjjañamataquipuni.\nAca cartjja kellkanipjjsmawa janïra jumanacar uñjir jutcasa, cunapachatï nayajj jutcä ucqhajj jan munañanïñajj cancañampi khoru tucuñajjataqui. Uca munañanïñsti Tatituw churitu jumanacar ajayu tokena jiltayañataqui, janiw t'unjañataquiti.\nJichhajj jilatanaca, cusisitäpjjapunim. Jacañanacamansti chekapapunïpjjam, chuymachasipjjaraquim, sumanaraqui jumanaccamajj jacapjjam. Samarañ churir munasir Diosaw jumanacampïscanejja.\nJumanac purasti mä suma jamp'att'asisaraqui aruntt'asipjjam.\nTake jilatanacaw aruntanipjjtam.\nJesucriston bendicionapasa, Diosan munasiñapasa, Kollan Ajayun jiwasampïñapasa jumanacampipunïpan.


Juan 7 | Online Bible | New World Translation\nJesusajj Tabernáculo Fiestankiwa (1-13)\nJesusajj Tabernáculo Fiestanwa yatichi (14-24)\nMay maywa Jesusjjat amuyapjje (25-52)\n7 Uka pasatatsti Jesusajj Galileanwa viajiskäna.* Judionakajj jupar jiwayañatakiw thaqasipkäna, ukatwa jupajj Judear jan sarañ munkänti. 2 Ukhamarus Judionakan Tabernáculo Fiestapaw* jakʼankjjäna. 3 Ukatwa jilanakapajj jupar akham sapjjäna: “Akat mistusin Judear saram, ukhamat discipulonakamas luratanakam uñjapjjañapataki. 4 Khititejj jaqenakan uñtʼatäñ munki ukajja, janiw kunsa jamasan lurkiti. Jumatejj akanak lursta ukhajja, taqe jaqenakan uñjkatay ukanak luranimjja” sasa. 5 Cheqansa jilanakapajj janiw jupar creyipkänti. 6 Ukatwa Jesusajj jupanakar akham säna: “Tiempojajj janïraw purinkiti, jumanakajj kunapachas uka fiestar sarasipkasmawa. 7 Akapachajj janiw jumanakarojj kunatsa uñisipkiristamti. Nayajj akapachan jan wali luratanakap qhanañchta, ukatwa akapachajj nayar uñisitu. 8 Ukhamasti jumanakajj fiestar makatapjjam, nayajj janïraw uka fiestar makatkäti, tiempojajj janïraw purinkiti” sasa. 9 Jupanakampi ukanak parlañ tukuyasasti, Galileanwa jupajj quedasïna. 10 Jilanakapajj fiestar makatjjapjjäna ukhajja, jupas uka fiestar makatarakïnwa, jaqen jan uñjkatakiw jamasat makatäna. 11 Ukatsti judionakajj uka fiestanwa jupar thaqtapjjäna, sapjjarakïnwa: “¿Kawkinkis uka jaqejja?” sasa. 12 Jaqenak taypinjja waljaniw jupanakkam jiskʼat parlasipjjäna. Yaqhepajj akham sasaw jupat sapjjäna: “Jupajj suma jaqewa” sasa. Yaqhepajj sapjjarakïnwa: “Janiwa. Jupajj jaqenakaruw pantjasiyaski” sasa. 13 Cheqansa judionakar ajjsarañatjja* janiw khitis jaqenak nayraqatan jupat qhan parlkänti. 14 Chika fiestajj pasjjäna ukhajja, templor makatasaw Jesusajj jaqenakar yatichañ qalltäna. 15 Judionakajj walpun musparapjjäna, sapjjarakïnwa: “Aka jaqejj janiw yateqañ utanakar* yateqerejj sarkiti, ukhamajj ¿kunjamatarak Qellqatanakat wal yatpachasti?” sasa. 16 Ukjjarusti Jesusajj akham sasaw jupanakar säna: “Kuntï nayajj yatichkta ukajja, janiw nayankkiti, jan ukasti khititejj nayar khitankitu ukankiwa. 17 Jupan munañap lurañ munki ukajja, kuntï nayajj yatichkta ukajj Diosankiti jan ukajj amtajatakcha nayajj parlta ukjja yatiniwa. 18 Khititejj amtaparjamaki kuns parlki ukajja, jupa pachpa jachʼañchayasiñwa thaqaski. Khititejj khitaniripar jachʼañchañ thaqki ukajja, cheq parli, taqe kunsa cheqaparuw luraraki. 19 ¿Janit Moisesajj jumanakar Ley churapkayätamjja? Jumanakatjja janiw maynis uka Leyir istʼapktati. ¿Kunatsa nayar jiwayañ munapjjesta?” sasa. 20 Uk satasti jaqenakajj akham sapjjarakïnwa: “Jumajj demonion mantatätawa. ¿Khitirak jumar jiwayañ muntamsti?” sasa. 21 Ukjjarusti Jesusajj jupanakar sarakïnwa: “Nayajj mä milagro lurta, jumanakajj taqeniw musparapjjtajja. 22 Ukhamajj Moisesajj circuncidasiñ* toqet mandamiento churawayapjjtam uk amuytʼapjjam. Cheqansa ukajj janiw Moisesat jutkiti, jan ukasti nayra awkinakaw uk churawayapjjtamjja. Sábado urunsa jumanakajj mä jaqer circuncidasipkaktawa. 23 Ukhamajj mä jaqetï Moisesan Leyip jan pʼakintañ laykojj sábado urun circuncidayaschi ukhajja, ¿kunataraki sábado urun mä jaqer qollataj laykojj nayatak wal colerasipjjta? 24 Jan jumanakajj aleq uñkatasakejj juzgapjjamti, jan ukasti cheqaparjam juzgapjjam” sasa. 25 Ukatwa Jerusalenan jakir jaqenakat mä qhawqhanejj akham sapjjäna: “¿Janit aka jaqejj jiwayañatak thaqapki ukäki? 26 Jumanakajj ¡uñtapjjam! Qhanarakis jaqenak nayraqatan parlaskejjä, janirakiw jupanakajj kunsa jupar sapkiti. ¿Markankir jilïrinakajj jupan Cristötap yatipjjpachati? 27 Ukampirus kawkit jutiris aka jaqejj uk jiwasajj yattanwa. Yamas Cristojj jutkani ukhajja, janiw khitis kawkit jutatapsa yatkaniti” sasa. 28 Ukatwa Jesusajj templon yatichkasajj jachʼat akham säna: “Jumanakajj uñtʼapjjestawa, kawkit jutirïtajsa yatipjjaraktawa. Ukhamarus nayajj janiw amtajat jutkti. Khititejj khitankitu ukajj cheqapuniw utjaski, jumanakajj janiw jupar uñtʼapktati. 29 Sutipjjar jutataj laykojj nayajj jupar uñtʼtwa, juparakiw khitanitu” sasa. 30 Ukatwa kunjamatsa jupar katuntapjjaspa uk thaqapjjäna, ukampirus janiw maynis jupar katuntkänti, janïraw horasapajj purinkänti. 31 Ukhampachas walja jaqenakaw jupar confiyañ* qalltapjjäna, sapjjarakïnwa: “¿Cristojj jutkani ukhajja, aka jaqet sipansa jukʼampi walja milagronakti* lurpachäni?” sasa. 32 Fariseonakasti jaqenakarojj Jesusjjat parlir istʼapjjäna. Ukatwa jilïr sacerdotenakasa fariseonakas jupar katuntañatakiw guardianak khitapjjäna. 33 Jesusasti akham sasaw säna: “Khititejj khitankitu ukar sarañajkamajja, mä qhawqha tiempompiw nayajj jumanakampïskäjja. 34 Jumanakajj thaqapjjetätawa, ukampis janiw jikjjatapkitätati,* kawkirutï sarkä ukarojj janiw jutapkasmati” sasa. 35 Ukatwa judionakajj jupanakkam akham sasin parlasipjjäna: “Jupar jan jikjjatañasatakejja,* ¿kawkir sarañsa aka jaqejj amtpacha? ¿Griegonak taypin jakapki uka judionakan ukarut sarañ amtpacha, ukhamat griegonakar yatichañataki? 36 ‘Jumanakajj thaqapjjetätawa, ukampis janiw jikjjatapkitätati,* kawkirutï sarkä ukarojj janirakiw jutapkasmati’ sasinjja, ¿kamsañarak munpachasti?” sasa. 37 Fiesta tukuy urojja, jukʼamp jachʼa urünwa, ukanwa Jesusajj saytʼasisin jachʼat säna: “Khititejj umat pharjatäki* ukajj nayan ukar jutpan, ukatsti umtʼarakpan. 38 Kunjamtï qellqatan siskejja, khititejj nayar confiykitu* ukan ‘chuymapatjja jakañ churir umaw* wal jalsunirakini’” sasa. 39 Ukanak sasinjja espíritu santotwa* jupajj parlaskäna. Khitinakatejj jupar confiyapki* ukanakaw uka espíritu katoqapjjañapäna, ukampis janïraw espíritu santo katoqapkänti, Jesusan janïra jachʼañchatätap layku. 40 Uka arunak istʼasajj akham sasaw yaqhepajj jaqenak taypin parlapjjäna: “Cheqpachansa aka jaqejj Profetäskapuniwa” sasa. 41 Yaqhepajj sapjjarakïnwa: “Jupajj Cristowa” sasa. Yaqhepasti sarakïnwa: “¿Cristojj Galileatti jutañapäna? 42 ¿Janit Cristojj Davidan wawanakapata ukhamaraki kawkintï Davidajj jakkäna uka Belén jiskʼa markat jutañapawa sasin qellqatan siski?” sasa. 43 Ukhamatwa jaqenak taypin jupjjat tʼaqjtañajj utjäna. 44 Yaqhepajj jupar katuntañwa munapjjäna, ukampis janirakiw khitis katuntirjamäkänti. 45 Ukatsti guardianakajj jilïr sacerdotenakana fariseonakan ukaruw kuttʼapjjäna. Jupanakajj akham sasaw uka guardianakar sapjjäna: “¿Kunatsa uka jaqer jan apanipkta?” sasa. 46 Guardianakajj akham sapjjänwa: “Janipuniw khitis ukham parlirïkiti” sasa. 47 Uk istʼasasti fariseonakajj sapjjarakïnwa: “¿Jumanakamppachat uka jaqemp engañjayasipjjta? 48 Jilïrinakatsa fariseonakatsa janiw maynis jupar confiyapkiti,* ¿janicha? 49 Ley jan uñtʼir aka jaqenakajj maldisitawa” sasa. 50 Jesusan ukar nayrajj sarkäna, jupanak taypinkkarakïna uka Nicodemojja akham sasaw jupanakar säna: 51 “Maynirutï Leyisarjam juzgañ munstan ukhajja, ¿janit nayraqatajj jupar istʼañasäki, ukhamat kunsa jupajj luri uk yatiñataki?” sasa. 52 Uk satasti jupanakajj akham sasaw jupar sapjjäna: “¿Janejjay jumajj Galileankirïktatejja? Juma pachpa yatjjatasin uñjam, janiw kuna profetas Galileat jutkaniti” sasa.*\n^ Jan ukajja, “sarnaqaskäna”.\n^ “Tabernáculo Fiesta” siski uka cheq aka Biblian diccionariopan liytʼäta.\n^ Ukham sasajj rabinonakan escuelapat parlaski.\n^ Griego arunjja, “señalanakti”.\n^ Variante: “jakipkitätati”.\n^ Variante: “jan jakiñasatakejja”.\n^ Variante: “janiw jakipkitätati”.\n^ Griego arunjja, “jakañ umani jawiranakaw”.\n^ Jan ukajja, “iyawsapkiti”.\n^ Nayra Qellqatanakanjja, Juan 7:53 qellqatat Juan 8:11 qellqatkamajj janiw utjkiti.


Citizen Media · Qasäwi phaxsi, 2015 · Global Voices Aymarata\nCitizen Media · Qasäwi phaxsi, 2015\nIsturyanaka Aka tuqita Citizen Media Ta Qasäwi phaxsi, 2015\nTanzania: markanx swahili arut yatichasxäni janiw inglés arutx yatichasxaniti\nÁfrica Subsahariana 30 Qasäwi phaxsi 2015\nTanzania markanx Jakaya Kikwete jilïr irpirix machaq sistema educativo apsuwayi, yatiqañ utanakanx swahili tayka arupatw yatichasxäni.\nIndígena Boliviana Aymara jach'a yatiqañ utan yatiqirinakax kipka saräwinakapampiw chikancht'asipxi\nLatin America 25 Qasäwi phaxsi 2015\nMä machaq proyecto de periodismo ciudadano ukaw Internet uksan Aymara Tupac Katari jach’a yatiqañ utan yatiqirinakan arup apani.\n«Hackear la educación» ukax kun sañs muni?\nLatin America 20 Qasäwi phaxsi 2015\nPedro Muller yatiqañ utat tukuyapat amuyt`i, mä yatiqañ utax janiw aka markatak amtatakiti. Ukhamat pä amuyt`aw «yatiqaña» ukat «yatichasiwi» qhananchi: Yatiqañax janiw p`iqir apantañakiti jan ukax jaqha lurawinakam ch`amanchañawa; jist`asa amuyt`asa lurasa ukham p`iqir irnaqayaña ukat sum yatiqañanak yatiskna. Jiwasax jaqi taypin sum yatiqtan mä amtat aphtap lurtan amta lurtan...\nKarachi markanx payïr taller de blogs de Jalaibi ukaw apasi\nRising Voices 20 Qasäwi phaxsi 2015\nKarachi uksanx payïr taller de bloguers Jalaibi ukax sarantaskiwa, chikancht'asirinakar blog apnaqapxañapatak yaticht'asa, jupanakax Pakistán markatw yatiyäwinak uñt'yapxäni.\nMuisca arur arut arun ch’amanchañataki, jan chhaqtañapataki\nLatin America 15 Qasäwi phaxsi 2015\nMuisca arux chhaqtataxiw sasin uñt’atäxiwa, ukampirus colombianos jupanakaw mä tama utt’ayasisin wikis uka apnaqäw jawsañanakatak, redes sociales ukanakatak uñstayasipki, ukhamat arur juk’amp ch’amanchañataki.\nJaylliw apthapiñatak yänak luräwi\nDigital Activism 12 Qasäwi phaxsi 2015\n"El sur del sur" ukax (equipo de grabaciones) ukatakiw mä estante lurt’äwayi, Yucatán- México markanw mä chiqat yaqha chiqar apatäni, jaylliw yanapt’äwinak mayachthapiñataki.\nBolivia markankirinakax palla pallanakaruw jan wali luräwinakapat Facebookan uñt’ayapxi\nBolivia 9 Qasäwi phaxsi 2015\nMedios tradicionales ukanakax palla pallanakan jan walinak lurapxatapatx Facebook ukanw kunayman jan wali luräwinak uñjapk uka qillqatanak jikxatapxi.\nLatin America 3 Qasäwi phaxsi 2015


Willka kuti phaxsit 31 uru saraqkipanw ADEPCOCAn machaq irpirinakapax chhijllatäni sasaw chhijllayirinakax yatiyawiyapxi\nArnold Alanes, ADEPCOCA chhijllayirinakan irpiripa (Jamuqa: Aruskipañ llikat apsuta)\nWillka kuti phaxsit 31 uru saraqkipanw Chukiyawu Kuka Yapuchirinakan Tamap (ADEPCOCA) machaq irpirinakax Hernando Siles anatañ chiqan chhijllatäni, kuka yapuchirinakaruw jutapxañapatak jawillt’ata sasaw chhijllayirinakax yatiyawiyapxi.\nChhijlläw uñjirinakaw utjani sasaw tata Arnold Alanesax RTP ukan arsuwiyi, jupax chhijllayirinakan irpiriparakiwa.\n“(ADEPCOCAn) jan walt’ayasiñax utjki uk askichañatakix jiskht’asaw machaq irpirinakax ajllisiñapa, uka irpirinakax janiw khithimpis apnaqayasipkaspati, janiw maynimpis maynimpisa. Ukx amuyapxäwa” sasaw jupa tata irpirix arsuwiyi.\nNayrïr urunakatpachw yaqhip ADEPCOCA kuka yapuchirinakax Yunka uraqir Chukiyawut purki uka thakhx jark’antasipki, Chukiyawun yaqha kuka alasiñ chiqax utjki uk jist’antasiñap mayisipki ukhamarakiw Franklin Gutiérrez irpiripar antutasiñapsa./RAR


Romanos 6 - Holy Bible [Aymara Bible 1997] - (Rom 6)\n6:1 6:2 6:3 6:4 6:5 6:6 6:7 6:8 6:9 6:10 6:11 6:12 6:13 6:14 6:15 6:16 6:17 6:18 6:19 6:20 6:21 6:22 6:23\n¿Camsaraquiñänisti? ¿Juchjja lurascaquiñäniti ucat Diosan munasiñapajj juc'amp jiltañapataqui?\nJaniw cunäquipansa. Jiwasanacajj juchataquejj jiwatäjjtanwa; ¿cunjämaraqui wasitat juchampi jacascacsnasti?\n¿Janit yatipcta take qhitinacatï bautismo toke Cristompi mayachasctan, ucatsti jupampi chica bautismo toke jiwjjatasjja?\nChekpachansa Cristompi chicaw bautismo toke jiwasanacajj imantatäjjtanjja, ucatsti jiwatäjjaractanwa, ucat jactasina mä machak jacañan jacañataqui, cunjämtejj Cristojj jactawaycäna Dios Awquin jach'a ch'amap laycu uqhama.\nJiwasanacatejj jiwäwipana Cristompejj mayachatästanjja, uqhamaraquiw jacatatañapanjja jupampi mayachatäñäni.\nYattanwa, nayra jacañasajj jupampi chica ch'accatatäjjewa uqhamat jiwasan cuna jan walitejj utjqui ucajj t'unjatäñapataqui, uqhamat jan juc'ampi juchar sirvjjañasataqui.\nQhititejj jiwqui ucajj juchatjja jithektatäjjewa.\nJiwasanacatejj Cristompi jiwjjstanjja, jupampi jacañataquiw iyawstanjja.\nYattanwa Cristojj jiwatat jactasinjja, janiw mayampsa jiwcjjaniti, jiwañasti janiraquiw jupjjarojj ch'amanïcjjeti.\nCristojj jiwcasinjja juchataquejj mä cuticwa jan mayampitac jiwawayi, jichhasti Diosataquiquiw jacjje.\nUqhamaraquiy jumanacajj amuyasipjjam juchataquejj jiwatäjjapjjatama, ucampis Diosataquejj jacasipctawa, Cristo Tatitun mayaquëjjapjjatamata.\nUca laycupï jumanacajja jucharojj atipjapjjañamajja janiraquiw juchampis apnakayasipjjañamäquiti uca jiwir janchi cuerponjja. Cuntejj uca janchi cuerpomajj munqui ucajj atipjañaw waquisi.\nJanchinacamjja jan jucharojj catuyasipjjamti mä cunäcaspas uqhama juch lurañataqui, jan ucasti Diosar catuyasipjjam, cunjämtejj jucharu jiwjjasina jacjjapjjtajja uqhama. Jichhasti Diosar catuyasipjjam take cuerppacha, cunatejj asquïqui uc lurañataqui.\nJuchasti janiw jumanacjjarojj ch'amanïcjjaniti, janiraquiw leyin munañapancjjapjjtati, jan ucasti Diosan qhuyapayasiñapancjjapjjtawa.\n¿Cunaraqui jichhasti? Diosan qhuyapayasiñapancjjapjjstan ucajja, leyisti janiraqui jiwasjjaru cuna munañanïcjjchisa ucajja ¿juchtï juc'amp lurascaquiñäni? Janiw cunäquipansa.\nJumanacajj wal yatipjjtajja cunjämatejj mä esclavojj mä patronaru sirviñataqui catuyasjjchi ucajja, patronaparojj ist'añapawa, uqhamaraquipï maynejj juchar catuyasjjchi ucajja, jucharusti ist'añapawa, ucasti jiwañaruraquiw api. Ucat sipan qhitinacatejj Diosar catuyasqui ucanacasti cheka cancañan sarnakañataquiw catuyasi.\nUcampis nayajj Diosarojj yuspagartwa jumanacan uca juchan esclavöñat mistunitanacamata, take chuymanacamampi Diosar iyawsasa, cuna yatichäwinactejj jumanacajj catokapcta ucarjama.\nJuchat jithektjjasinjja jichhajj mantjjapjjtawa cheka sarnakäwin sirviñataqui.\n(Jichhasti jaken amuyuparjamaquiw parlta, jumanacasti take cuntejj parlcta ucjja janiw amuyapctati). Jumanacajj nayrapachanjja k'añu cancañanacaru uqhamarac ñankha lurañanacaruw janchinacamjja loktasipjjäyätajja. Jichhasti Diosaruy janchinacamjja loktasjjapjjam cheka cancañaru, uqhamat Diosataquiqui k'oma jacjjapjjañamataqui.\nCunapachatejj jumanacajj juchan esclavopäsipcäyät ucapachajja janiw cheka cancañar sirvirinacäpcäyätati.\nUcampis ¿cuna suma asquirac catokapjjtasti jichhajj mä p'enkachäwiquïchi ucajja? Take ucanacan tucuyapasti jiwañaquiwa.\nUcampis jichhajj juchata khespiyatäjjasinjja Diosan sirvirinacapaw tucuwayjjapjjtajja. Ucasti wali sumawa jumanacataquejja, Dios chuymaracwa tucuyapjjtam, wiñay jacañracwa jicjjatapjjäta.\nJuchan wajjt'asiñapasti jiwañawa, ucampis Diosan wajjt'äwipajj wiñay jacañawa Cristo Jesús Tatitusana.\nRomanos 1 / Rom 1\nRomanos 2 / Rom 2\nRomanos 3 / Rom 3\nRomanos 4 / Rom 4\nRomanos 5 / Rom 5\nRomanos 6 / Rom 6\nRomanos 7 / Rom 7\nRomanos 8 / Rom 8\nRomanos 9 / Rom 9\nRomanos 10 / Rom 10\nRomanos 11 / Rom 11\nRomanos 12 / Rom 12\nRomanos 13 / Rom 13\nRomanos 14 / Rom 14\nRomanos 15 / Rom 15\nRomanos 16 / Rom 16


Global Voices Aymarata » 87 maranakaruxa, Fidel Castro-x «janiw chiqapakiti ukampis jaqiwa» · Global Voices Aymarata » Print\nUñt'ayata 23 Lakan phaxsi 2013 19:48 GMT 1\t · Qillqiri Jorge Luis Coaquira Condori\nJakaskiwa. Pasir simanaxa, marka irpiri ukjamarak Cuba markan nayrar kunkañchayiripax 87 maranak phuqhawayi. Juk'ampis, Uma wat'an nayrïr amuyunak kunkanchayiri, Fidel jupax askimp jan askimp jallallt'äwinak anqa markanakat katuqawayi (ukjamarak jiwañapatak jawilt'awsa): Venezuela markan machaq chhijllt'at Nicolás Maduro piqt'ripax tuiteó  Fidel jupatak «Aski mara phuqhäwi» sawayiwa, ukampis Madrid, uksar ikapnukut cubanos jupanakax amt'asipxarakinw uka mara phuqäwipa  mä atawas qallt'asitaw “Castrismo amuyux imantataphana” sapxäna.\nMä apayanitacomunicado  “Colombia qullunakatpacha” ist'asi, FARC (Fuerzas Armadas Revolucionarias de Colombia) uksa tamankirinakax Fidel mä maramp phuqhiritakix arunta apayanipxaraki, wali chhamamp ch'iqa tuq jan walinak kunkimp chhaxwirinakan amuyt'asiñatakiw sasin ch'amañcht'apxi, ukjamrak uksanakn irpirit uñt'ata ukjamarak aski yatichäwinak «chiqpach khuskhan jakaña, chiqana ukjamarak markasanpach sayt'asiña» uñacht'ayatapata.\nFARC uksan irpirinakax janiw jupanakakikit Comandante-r ukjamat arunturixa –América Latina ukjat juk'amp jayaru, Fidel jupax kunayman ch'iqatuq amuyun ch'axwirinakampiw musparkay amuyunak walja maranak kunkanchayi. 1959 maran nayrïr amuyunak arsutata, kawkhantix mä janq'u urphilax kallachipar tuyxatkäna ukatx mayax parlañatak uchat yäru, Fidel ukjamarak iyawsäw tuqit irpirinkakampix  [en] historiadores sat yatxatirinakatakiw aski amuyunak khuskhat uñacht'ayapxi. Muspharkay amuyun jaqiruw tukuwayi, jupar q'ayachirinakataki ukjamarak jupar k'umirinakatakix walt'ayir ukjamarak jan walt'ayir irpiriwa..\nFidela-tak mä «mara phuqhäw jamuqa», bloguero Ivan García  [en] jupax Fidel irpirin jakaskatapatx jan amuykay arunak amuyt'arakitäna. “[Fidel Castro-ru] walja kutiw juparuw jiwataw sapxi, kunapachatix jiwax jupar katjan ukjax taqiniw chansapachaw sapxani”. Chiqapuniwa, jaya pachaw jiwax niyas Fidel jak'ankasp ukjam amuyasïna, kunas kamachpacha ukataq maranakan jupan jakäwip tuq jan walt'ayirinakampixa. (juk'ampis Estados Unidos marka irpirinak tuqita), ukjamarak jiwañapat arsurinakampixa  [en]. Awisakiwa, uñch'ukirinkax Fidel jupan amukitapatx amuyt'apx niyas jan kutt'añatak sarxchini sasa, ukatx tuitósfera jan mayampitakis chhaqtayapxi, Juk'ampis Comandante-r jamuqanak tuq uñachayañataki ukatx amuyunakap arusuñataki.\nJichhas jiwañarus usuñamp sallqjkasp ukjamaw amuyasi, janir jacha marka irpir amparanakapar purkasa, jupax jakaskakiwa. Carmena Lira periodista-rux “jiwañarux purtwa, ukampis ukatx wasitat jakatatantxa ”, sasaw satäna Saade mä aruskipawina, La Jornada en 2010 uka yatiyäwinak qillqatataki , walja phaxsinakat kunapachatix jiphill tuqin cancer sat usut qullayaskan ukjata.\nLakan chiqa phaxsinxa, mä qawqha blogueros jupanakax khaysa uma wat'an Fidelan jakäwipxat jupanak tañatak amuykipt'aniwayapxtäna, maynix mä qhankaspas nayra pachat sipans ukjam amuyt'i. Aka Wayna Cuba marka , Harold Cárdenas tatax Fidel juparux mä “jach'achkay jaqi”ukjamaruw uñji:\nUkañkamax Cárdenas jupax Fidel-ruw jupakipk uñti, Ivan Garcia qhañacht'arakiw  mä marka piqiñchirjamaruw qhanañcht'ayi:\nURL to article: https://aym.globalvoices.org/2013/08/6049\n amt'asipxarakinw uka mara phuqäwipa: http://noticias.terra.es/espana/disidentes-cubanos-conmemoran-en-madrid-el-cumpleanos-de-castro-con-un-ataud,762755031bd60410VgnCLD2000000ec6eb0aRCRD.html\n Fidel ukjamarak iyawsäw tuqit irpirinkakampix: http://muse.jhu.edu/journals/the_drama_review/summary/v044/44.2miller.html\n jiwañapat arsurinakampixa: http://www.huffingtonpost.com/2012/10/12/fidel-castro-death-rumors_n_1963019.html\n aruskipawina, La Jornada en 2010 uka yatiyäwinak qillqatataki: http://www.jornada.unam.mx/2010/08/30/index.php?section=politica&article=002e1pol\n Wayna Cuba marka: http://jovencuba.com/2013/08/13/fidel\n Ivan Garcia qhañacht'arakiw: http://www.desdelahabana.net/el-dia-despues-de-fidel-castro/


Sarnaqäwi: Jehová Diosaw jupat jan jitheqtañatakejj yanaptʼawayitu | Corwin Robison\n¿Kuna arutsa liytʼäta? Acholi Albanés Alemán Amárico Armenio Australia markan amparamp parlirinakataki Aymara Azerí Azerí (alfabeto cirílico) Bashkir Batako karo Batako toba Becol Bengalí Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chuvash Cingalés Citonga Coreano Croata Danés Endáu Eslovaco Esloveno Español Estonio Finlandés Fiyiano Francés Georgiano Griego Guaraní Gujarati Gun Hebreo Hiligaynon Hindi Hiri motu Hmong (blanco) Holandés Húngaro Ibanag Ilocano Indonesio Inglés Islandés Italiano Japonés Javanés Kannada Kikamba Kikuyu Kiniaruanda Kirguís Kiribatiano Kirundi Kurdo Kurdo kurmanyí del Cáucaso Letón Lituano Luganda Luo Macedonio Macua Malayo Malayálam Malgache Maratí Maya Mixe del norte Mongol Moré Ndebele (Zimbabue) Nepalés Nias Noruego Nyungwe Oromo Osético Pangasinán Panjabí Papiamento (Aruba) Papiamento (Curazao) Persa Pidgin de las islas Salomón Polaco Portugués de Brasil Quechua boliviano Rumano Runyankore Ruso Samoano Sango Sena Serbio (Alfabeto cirílico) Serbio (alfabeto latino) Shona Sidama Sranangtongo Suajili Sueco Tagalo Tai Tamil Tayik Telugu Tetun Dili Tigriña Tok pisin Tsotsil Tumbuka Turco Turcomano Tuvaluano Tártaro Ucraniano Urdu Uzbeko Vietnamita Waray-Waray Wolaita Xitshwa Yao Zandé Zapoteco (Istmo) Árabe\nJehová Diosaw jupat jan jitheqtañatakejj yanaptʼawayitu\nCorwin Robison jilatan arsutaparjama\n“Guerrar jan sarañ munatajatwa mä kutejj carcelan jistʼantapjjetu. ¿Jichhajj mayampit jistʼantapjjetäta?” sasaw soldadonakan pʼeqtʼiripar sayäta. Ukampejj pä kutiw Estados Unidos markankir mä cuartelar mantañajataki mayipjjetäna.\nKHÄ 1926 maranwa Crooksville (Ohio, Estados Unidos) markan nasiwayta. Awk taykajajj janis kuna religionar sarapjjerïkchïnjja, nayampiru jil kullakanakajampirojj Metodista iglesiaruw khitapjjetäna. 14 maranïkayäta ukhajja, marpacha sapa domingo jan faltasis iglesiar saratajatwa pastorajj mä premio churitäna.\nMargaret Walker kullakaw Jehová Diosar uñtʼañatak yanaptʼawayitu (jupajj kupi toqet payïrïkis ukawa)\nUka maranakanjja, utaj jakʼan jakiri Margaret Walker kullakaw taykajar Bibliat yatichañataki visittʼäna, jupajj Jehová Diosan Testigopänwa. Mä urojja, jupanakar istʼañatakiw qontʼasiyäta. Taykajasti, “mistum, janiw sum istʼaykitätati” sasaw sitäna. Ukhampachas parlatanakap kunjamats istʼapuniyätwa. Mamajar niya kimsa kuti visittʼjjäna ukhajja, Margaret kullakajj akham sasaw jisktʼitäna: “¿Diosan sutip yattati?” sasa. “Jïsa, taqeniw uk yatipjje, Dios satawa” sasaw sayäta. Jupasti, “Bibliaman Salmo 83:18 qellqat thaqtas liytʼam” sasaw sitäna. Diosan sutip yatisajja, ukspachaw amigonakajar thaqher sarayäta. Jupanakarojj sistwa: “Jichha jaypʼpachaw utanakamar purisajj Biblianakaman Salmo 83:18 qellqat thaqtapjjäta, ukhamat Diosan sutip yatipjjañamataki” sasa. Ukhamwa Diosan arunakap yatiyañ qalltawayta.\nBibliat yateqasajj 1941 maranwa bautisasiwayta. Qhepatjja, Librot Yateqañataki Taman Tantachäwi sarayjjayäta. Ukarojj taykajampiru jil kullakanakajampiruw invittʼayäta, jupanakasti jutapjjänwa. Tatajakiw jan jutañ munkänti.\nSapürutjamaw tamanjj jukʼamp luräwinak churapjjetäna. Bibliat apstʼata qellqatanakas waljaw utj-jjetäna. Mä urojja, awkijajj akham sitänwa: “Uka libronakam apthapisisin utajat saram” sasa. Ukatwa Zanesville jiskʼa markar sarjjayäta, uka markajj jakaskayäta ukhat janiw jayäkänti. Ukampis taykajampiru jil kullakanakajampiru chʼamachtʼañatakejj utar sarapunirïtwa.\nTatajajja, janiw taykajarojj tantachäwinakar khitañ munirïkiti. Awisajj chika thakitwa utar kuttʼayaniri. Taykajasti maysa punkut mistusaw tantachäwir sarirïna. Juparojj sirïtwa: “Jan llakisimti, tiempompejj janiw jarkʼjjätamti” sasa. Qhepatjja, awkijajj janiw tantachäwinakar sarañat jarkʼjjänti.\nKhä 1943 maranjja, Diosan Arunakap Yatiyañatak Escuela sat tantachäwiw taman apasiñ qalltäna. Ukan arstʼirïta ukhajj ewjjtʼapjjerïtuwa, ukaw jukʼamp sum arstʼañatak yanaptʼawayitu.\nGUERRA TIEMPONS JANIW DIOSAT JITHEQTKTI\nUka pachanjj Payïr Jachʼa Chʼajjwäwiw utjäna. Ukatwa 1944 maranjja, cuartelar sarañajatak mayipjjetäna. Columbus (Ohio) markan mä jachʼa cuartelajj utjkäna ukaruw presentasir sarayäta. Ukanjja, cuartelankañajatakejj kʼumaräsktti janicha uk yatiñatakiw cuerpo revisapjjetäna, ukatsti mä qawqha documentonakwa phoqhantayapjjetäna. Nayajj jupanakar akham sayätwa: “Janiw cuartelar mantkäti” sasa. Uka cuartelat sarjjayäta uka mä qawqha urunakatjja, mä policiaw nayar katuntañatakejj utajar purinïna.\nPä semana qhepatjja, juesajj akham sitänwa: “Carcelat jan mayampi mistuñamatakiw llawintirismajja, ¿kunampch sañ munta?” sasa. Nayasti sayätwa: “Diosan Arup parliri jaqëtwa, * utat utajj walja jaqenakaruw Diosan Reinopat yatiyawayta” sasa. Juesasti juradonkirinakarojj * akham sänwa: “Jumanakajj janiw aka waynajj Diosan Arup parliriti janicha uk yatiñatakejj akankapktati, jan ukasti ejercitor cheqapunit jan mayachasiñ muni uk yatiñatakiw akankapjjtajja” sasa. Janiw media horas paskänti ukhaw juradonkirinakajj juchañchapjjetäna. Juesajj Ashland (Kentucky) markan phesqa mara carcelankañajatakiw arsüna.\nJEHOVÁ DIOSAW CARCELAN YANAPTʼITÄNA\nColumbus markankir carcelaruw qalltan pä seman llawintapjjetäna. Nayrïr urojj mä jiskʼa cuartoruw jornälpach jistʼantapjjetäna. Ukankkasajj akham sasaw Diosar mayisiyäta: “Akan janiw phesqa maranak jistʼantatäkiristti... ¿Kunsa akan luräjja?” sasa.\nQhepürusti cárcel uñjirinakajj uka jiskʼa cuartot mistuyapjjetänwa. Mistusinjja, mä ventana toqeruw sarta, ukansti chʼamani mä jachʼa jaqew ukankaskatayna, jupasti Paul satänwa. Anqa uñtkasajj akham sasaw sitäna: “¿Kunatarak jumarusti akar llawintapjjtam?” sasa. “Jehová Diosan Testigopätajatwa” sasaw sayäta. “¿Ukatti akar llawintapjjtam?” sarakitänwa. “Jïsa, Jehová Diosan Testigonakapajj janiw jiwayapkti ni guerrarus sarapkti” sarakiyätwa. Jupasti sitänwa: “Akanjja, jaqe jiwayirinakarukiw llawintapjje, ¿kunjamarak jumar llawintapjjätamsti? ¿Janejjay walïkitejja?” sasa. “Jïsa, janiwa” sasaw sarakiyäta.\nPaul chachajj sitänwa: “Yaqha carcelan 15 maranakaw llawintatäyäta, ukanwa jumanakankir mä qawqha libronak liytʼayäta” sasa. Ukspachaw mä oracionan akham sista: “Jehová Dios Tata, aka chachampi yanaptʼatäñwa munta” sasa. Jupajj saskakitänwa: “Mayninakatï jan wal lurañ munapjjätam ukhajja, artʼanitätawa. Nayaw jupanakar kuns luraskä” sasa. Llawintapkitäna ukanjja 50 presonakaw utjäna, jupanakajj janiw kuna jan wals lurapkitänti.\nGuerrar jan sarañ munapjjatajatjja waljaniw Ashland (Kentucky) markankir carcelan jistʼantata uñjasipjjayäta\nQhepatsti Ashland markankir carcelaruw apapjjetäna, ukanjja experienciani walja jilatanakampiw jikisiyäta. Jupanakaw Diosamp sum apasiskakiñatak yanaptʼawayapjjetu. Uka jilatanakajja Bibliat liytʼasin jisktʼanakampi qhanañchtʼäwinakampi wakichtʼapjjañajatakiw mayipjjetäna.Ukampiw sapa semanajj tantachäwinakan yatjjatapjjerïta. Ukatjja, yatiyañ toqet uñjir mä jilataw utjarakïna. Ikipkayäta uka jachʼa utajj walja ikiñ catrenakanïnwa. Yatiyañ toqet uñjir jilatajj sitänwa: “Robison jumarojj aka ikiñanakaw yatiyañ waktʼtam, janïr sarapkipanwa taqenimpis parltʼäta” sasa. Yatiyañatakejj suma wakichtʼatäpjjayätwa.\nPayïr Jachʼa Chʼajjwäwejj 1945 maransa tukuyjjchïnjja, carcelankaskakiyätwa. Taykajatsa jil kullakanakajatsa wal llakisiyäta. Tatajajj utat janïr alisnukkitäna ukhajj sitänwa: “Jumarutï alispayämajj mayninakar Diosat jitheqtayañajj janiw chʼamäkaniti” sasa. Carcelat utar kuttʼjjayäta ukhajja, tatajan jarkʼatpachas paqallqoniw tantachäwinakar sarjjapjjatayna, mä kullakajas bautisasitaynawa. Janiw cheqaw sañjamäkänti.\nDemetrius Papageorge jilatampiw yatiyir sarasipkta, jupajj 1913 maranwa Jehová Diosar serviñ qalltäna, alajjpachar sarañatak ajllitarakïnwa\nKhä 1950 maranwa guerrajj Corea markan qalltäna, Estados Unidos markas ukan yanaptʼarakïnwa. Ukatwa Columbus markankir cuartelar mayamp sarañajatak jawsayapjjetäna. Ukanjja, kunsa sum lurañ yatta uk yatiñatakejj mä examen churayapjjetäna. Uka qhepatjja, soldadonakan mä pʼeqtʼiripajj sitänwa: “Jumajja, jila notanak apsurinakat maynïrïtawa” sasa. Nayasti 2 Timoteo 2:3 qellqatat aytasajj akham sayätwa: “Ukajj walikiwa, nayajj Criston soldadopäjjtwa, janipuniw cuartelar mantkäti” sasa. Mä jukʼa amuktʼasajj akham sitänwa: “Sarjjasmawa” sasa.\nMä qawqha tiempotjja, Cincinnati (Ohio) markan apaskäna uka jachʼa tantachäwiruw sarta. Ukanjja, Betelar sarañ munirinakatak tantachäwejj apaski ukaruw sararakta. Ukanjja, Milton Henschel sat jilatajj akham sasaw sapjjetäna: “Reinotak jukʼamp irnaqtʼañ munapjjstajja, Diosan markapajj Betelan irnaqapjjañamatakiw mayipjjeristam” sasa. Solicitud phoqantayäta uka qhepatjja Brooklyn markankir sucursalaruw jawsayapjjetäna. Ukarojj agosto, 1954 maranwa purta. Uka marat aksaruw Betelan irnaqaskta.\nBetelanjja kunayman lurañanakaw utjiri. Imprentansa, oficinanakansa jachʼa maquinanakaw utjäna. Nayaw ukanak apnaqayäta, askicharakiyäta. Nueva York markanjja Jachʼa Tantachäwinak apañatak utjki uka utansa irnaqarakiyätwa.\nBrooklyn markankir Betel utanwa jachʼa maquinanak askichaskta\nKunanakatï Betel utan luraski ukanakajj nayatak wali askiwa. Mä qawqhajj akanakawa: Diosar yupaychañataki alwa tantachäwi, Yatiyañataki revistat yatjjataña, tamamp chik yatiyir saraña. Taqe cristiano familianakaw ukanak lurapjjarakispa. Awk taykanakatï wawanakapampi Diosan Arupat sapüru yatjjatañataki folletot yatjjatapjjani, Bibliatsa familpach yatjjatapjjani, tantachäwinakan arstʼañatakis chʼamachasipjjani, yatiyiris sarapjjarakini ukhajja, familpachaw Diosampejj sum apasipjjani.\nTiempompejj Betel utansa tamansa, walja amigonakwa jikjjatawayta. Yaqhepajj alajjpachar sarañatak suytʼäwinïpjjänwa, jupanakajj alajjpachankjjapjjewa. Yaqhepajj aka Oraqen jakañwa suytʼapjjarakïna. Jehová Diosan Testigonakapajj pantjasirïtanwa, ukhamajj maynimpi jan waltʼayasiñajj utjakipuniwa. Betelitanakas pantjasirïpjjaraktwa. Ukhamajj jan waltʼayasiñ utjki ukhajja, jankʼakiw perdón mayisiñatakejj chʼamachasta. Uksti, Mateo 5:23, 24 qellqatarjama ukatjja kuntï Diosajj maykistu uka toqet lupʼisaw lurta. Perdón mayisiñajj chʼamakiwa, ukampis uk lurañäni ukhakiw sumankañajj utjani.\nWALJA BENDICIONANAKWA KATOQTA\nChuymanëjjasajj janiw nayrjamajj utat uta yatiyirjamäjjtti, ukampis chʼamachasiskaktwa. Chino mandarín aru parlañsa mä jukʼit yattwa, ukhamajj uka aru parlirinakamp callen jikista ukhajja jupanakar Bibliat parltwa. Yaqhep alwanakajja 30 jan ukajj 40 revistanakwa jaqenakar churta.\nBrooklyn (Nueva York) markanwa chino aru parlirinakar Bibliat yatiyaskta\nChina markankir mä tawaqorus Bibliat yaticharaktwa. Mä urojja, fruta aljañataki papelanak lakiraskiri mä tawaqetaw wali kusisita uñkattʼitäna. Nayajj ukhamaraki jupar uñkattʼasajja, chino arut Yatiyañataki revistampi ¡Despertad! revistampwa churta. “Katie satätwa” sasaw jupajj situ. Qhepatjja, nayar uñjasajj parlañatak jutapunirïnwa. Nayasti frutanakana, verduranakan sutinakapwa Inglés arut yatichirïta, uk jan armañatakejj kutin kutinwa arsuri. Biblian mä qawqha jiskʼa tʼaqanakapsa qhanañchtʼarakirïtwa, ukatsti Kunsa yatichi sat librsa churarakiyätwa. Ukampis mä qawqha semananak qhepatjja, janiw uka tawaqor jikjjatjjayätti.\nMä qawqha phajjsinakatjja yaqha tawaqetaw papelanak lakiraskarakïna, juparusti mä qawqha revistanak churarakiyätwa. Mä seman qhepatjja, celular aptʼataw nayan ukar jutäna, ukatsti akham sitänwa: “China markaru parlam” sasa. “Janiw khitirus China markan uñtʼkti” sasaw nayajj sarakta. “Parlañamawa” sasaw jupajj sitäna. Ukatwa celular jupat katoqasajj akham sista: “Kamisaki, Robison satätwa” sasa. Celularat parlaniristi akham sitänwa: “Robby kamisaki, nayajj Katïtwa, China markankasktwa” sasa. “¿China markana?” sasaw sarakiyäta. “Jïsa Robby, celular churktam ukajj kullakajawa, kuntï nayar yatichawaykista ukajj wali sumänwa, jichhajj mirä ampsuma uka pachparak kullakajar yaticharapita” sasaw sitäna. “Walikiw Katie, kullakamar yatichañatak chʼamachasïwa. Walik kawkinktas uk yatiyistajja” sasaw sarakiyätjja. Uka qhepatjja, Katie tawaqon kullakaparus janirakiw jikjjatjjayätti. Jichhajj kawkinkasipkis uk janiw yatkti, ukampis Bibliat yateqasipkakchi ukhajj walipunïspawa.\nDiosarojj 73 maranakaw serviwayta. Carcelankaskayäta ukhajj Diosaw jupat jan jitheqtañatakisa akapachar jan mitisiñatakis yanaptʼawayitu, wal ukatjj yuspärta. Jil kullakanakajajj akham sapjjetuwa: “Tatasajj janis Diosar serviñas munkchïnjja, jumajj janipuniw Diosat jitheqtawayktati. Ukaw nanakarojj wal chʼamañchtʼawayapjjetu” sasa. Familiajatjja sojjtaniw Diosar servipjje. Tatajas janiw Diosar serviñat jarkʼjjapjjetänti, janïr jiwkasajj mä qawqha tantachäwinakarus sarawayarakïnwa.\nJehová Diosan munañapächejja, jiwat familiaranakajasa, amigonakajas jaktanipjjaniwa. Diosar jupanakamp wiñayatak serviñajj sumäniwa. *\n^ tʼaqa 14 Estados Unidos markanjja, Diosan Arup parliri jaqenakan cuartelar sarapjjañapajj janiw wakiskänti.\n^ tʼaqa 14 Yaqhep markanakanjja, juchaniru jusgañatakejj mä qawqhaniruw istʼapjjañapatak ajllisi, jupanakaw juchañchata jaqejj juchaniti janicha uk juesar sapjje.\n^ tʼaqa 32 Aka yatichäwejj qellqasiskäna ukhaw Corwin Robison jilatajj jiwawayjje, jupasti Jehová Diosar taqe chuymaw serviwayi.